Pohjois-Suomessa jälleen ennätysvuosi yritysrahoituksen myönnöissä - ELY-keskus rahoitti yritysten hankkeita ja toimintaympäristön kehittämistä 64 miljoonalla eurolla vuonna 2021 (Kainuu, Lappi, Pohjois-Pohjanmaa) | ELY-keskukset\nPohjois-Suomessa jälleen ennätysvuosi yritysrahoituksen myönnöissä - ELY-keskus rahoitti yritysten hankkeita ja toimintaympäristön kehittämistä 64 miljoonalla eurolla vuonna 2021 (Kainuu, Lappi, Pohjois-Pohjanmaa)\n25.1.2022 12:59:07 EET | ELY-keskukset\nRahoituksella mahdollistetaan noin 224 miljoonan euron investointi- ja kehittämishankkeiden toteutus sekä myötävaikutetaan suoraan arviolta 1320 uuden työpaikan ja 20 uuden yrityksen syntymiseen. Hankkeiden vaikutuksella arvioidaan syntyvän uutta liikevaihtoa noin 412 miljoonaa euroa, josta viennin kautta odotetaan tulevan noin 224 miljoonaa euroa. Lisäksi hankkeilla on huomattavia välillisiä vaikutuksia, joten ne tukevat erittäin merkittävästi aluetalouden kasvua Pohjois-Suomen maakunnissa.\nMyönnetty rahoitus on pääosin Euroopan aluekehitysrahaston osarahoittamaa. Aluekehitysrahaston osuus (62,8 milj. euroa) sisältää koronapandemiasta elpymiseen osoitettua REACT EU -rahoitusta 24 miljoonaa euroa.\nKemi-Tornion äkillisen rakennemuutoksen hoitamiseen osoitettua kansallista rahoitusta myönnettiin 1,3 miljoonaa euroa.\nKainuussa investointeja ICT-alalla, puutuoteteollisuudessa ja matkailussa\nKainuussa avustuksia myönnettiin 4,1 miljoonaa euroa, josta 3,7 miljoonaa euroa kohdistui yritysten hankkeisiin ja 0,3 miljoonaa euroa toimintaympäristön kehittämiseen. Avustuksia on myönnetty vuosittain keskimäärin vajaat 6 miljoonaa euroa, joten päättynyt vuosi oli rahoitusvolyymiltaan maltillisempi. Ohjelmakauden keskimääräistä vuosittaista tukisummaa nostavat vuonna 2020 käynnistyneet merkittävät puutuoteteollisuuden investointihankkeet, joten vuoden 2021 taso on pitkällä aikavälillä tarkasteltuna tavanomainen.\nMyönnetystä rahoituksesta 71 % kohdistui Kajaanin seutukuntaan ja 29 % Kehys-Kainuussa toimivien yritysten hankkeisiin. Toimialoittain tarkasteltuna suurin rahoitusosuus oli ICT-alalla (1,1 milj. euroa), joka sisältää liike-elämän palvelujen sekä elektroniikan ja sähköteollisuuden alat. Hankkeissa kehitetään mm. uusiin teknologioihin perustuvia digitaalisia ratkaisuja. Suurin avustussumma, 220 160 euroa, myönnettiin Iiwari Tracking Solutions Oy:lle sisätilapaikannukseen suunnattujen sovellusten kehittämiseen.\nToiseksi suurin rahoitusosuus oli puutuoteteollisuudella (0,83 milj. euroa), jossa avustusta myönnettiin Oy CrossLam Kuhmo Ltd:lle tuotantotilojen laajentamiseen ja uuden CNC-työstökeskuksen hankintaan.\nMatkailun majoitusinvestointeihin ja ohjelmapalveluihin liittyviä hankkeita rahoitettiin yhteensä noin 0,8 miljoonalla eurolla. Hankkeissa investoidaan uusiin majoitusyksiköihin ja kehitetään uusia ohjelmapalveluja. Suurimman avustuksen, 227 500 euroa, sai JAJ Palvelut Oy Kainuun Meren matkailukeskuksen kehittämiseen.\nLapissa investointeja puutuoteteollisuuteen ja matkailuun\nLapissa rahoitusta myönnettiin lähes 24,7 miljoonaa euroa, josta 24,4 miljoonaa euroa kohdistui yrityshankkeisiin ja 0,3 miljoonaa euroa toimintaympäristön kehittämishankkeisiin. Lapissa vuotuinen myönnetty tukisumma on ollut keskimäärin 13,7 miljoonaa euroa, joten summa oli poikkeuksellisen suuri vuonna 2021.\nLapin ennätyksellisestä rahoitusvuodesta erottuu seutukuntakohtaisessa tarkastelussa Kemi-Tornion seutukunnan suurempi suhteellinen osuus ja hankkeiden lukumäärä. Kemi-Tornion seutukuntaan myönnettiin avustuksia yhteensä 13,9 miljoonalla eurolla. Kemi-Tornion alueelle suunnattiin äkillisen rakennemuutoksen lisämäärärahaa 8,5 miljoonaa euroa Outokummun YT-neuvottelujen ja Veitsiluodon paperitehtaan sulkemisen vuoksi. Lisämäärärahan avulla voitiin rahoittaa merkittävä määrä uutta liiketoimintaa ja korvaavia työpaikkoja luovia hankkeita sekä yritysten toimintaympäristön kehittämishankkeita.\nTeollisuuden eri toimialoilla käynnistettiin merkittäviä investointihankkeita Lapissa. Erityisesti saha- ja puutuoteteollisuudessa käynnistyi merkittäviä investointeja ja hankkeisiin myönnettiin rahoitusta 10 miljoonaa euroa. Suurimpia rahoitettuja hankkeita olivat Tervolan Saha ja Höyläämö Oy:n sahalaitoksen uudistaminen (avustus 6,9 milj. euroa) sekä Pellopuu Oy:n hirsielementtien valmistuksen kehittäminen ja tuotantokapasiteetin lisääminen (avustus 1,4 milj. euroa). Metalliteollisuuden sekä koneiden ja laitteiden valmistuksen toimialoille myönnettiin yhteensä 3,8 miljoonaa euroa, joista suurimpana hankkeena oli Norrhydro Oy:n uuden tehtaan kone- ja laiteinvestoinnit (avustus 1,1 milj. euroa).\nMatkailun majoitusinvestointeihin ja ohjelmapalveluihin liittyviä hankkeita rahoitettiin yhteensä 6,2 miljoonalla eurolla. Ohjelmakauden aikana matkailualan hankkeita on rahoitettu keskimäärin saman verran vuosittain. Rahoitetuissa matkailuyritysten hankkeissa kehitetään erityisesti digitaalisuutta, uusia palveluita ja kansainvälistymisvalmiuksia. Koronapandemian vaikutuksesta joidenkin matkailuinvestointien käynnistämistä on lykätty. Suurimpana matkailuinvestointina rahoitettiin Oy Walls of Kilpis I:n hanketta Santa's Hotel Rakka. Yritys rakentaa Kilpisjärvelle uuden modernin hotellikohteen (avustus 1,8 milj. euroa).\nPohjois-Pohjanmaalla merkittäviä investointeja puutuoteteollisuuteen\nPohjois-Pohjanmaalla avustuksia myönnettiin yhteensä 35,3 miljoonaa euroa, josta 34,6 miljoonaa euroa kohdistui yritysten hankkeisiin ja 0,7 miljoonaa euroa toimintaympäristön kehittämiseen. Myönnetyn rahoituksen määrä kasvoi yli kaksinkertaiseksi edelliseen vuoteen nähden, koska maakunnassa käynnistettiin useita mittavia teollisuuden investointihankkeita.\nToimialoittain tarkasteltuna rahoitusta myönnettiin selkeästi eniten puutuoteteollisuuteen (14 milj. euroa), jossa suurimpia hankkeita ovat Junnikkala Oy:n uusi sahalaitos Oulussa (avustus 6,9 milj. euroa) sekä Haapaveden Ha-Sa Oy:n sahausprosessien uudistaminen (avustus 2,7 milj. euroa). Metallituotteiden valmistuksen osuus oli 6,2 milj. euroa ja ICT-alan 5,3 milj. euroa.\nMerkille pantavaa on valmistavan teollisuuden yritysten suuri rahoitusosuus Pohjois-Pohjanmaalla perinteisesti vahvaan ICT-alaan nähden. ICT-alan hankkeisiin myönnetty rahoitus vastaa ohjelmakauden keskimääräistä vuositasoa, kun taas puutuote- ja metallialan osuudet ovat selvästi tätä suurempia.\nOulun seutukunnan osuus myönnetystä rahoituksesta oli poikkeuksellisen suuri (62 %, 21,8 milj. euroa), koska alueella käynnistyi Junnikkala Oy:n sahalaitosinvestoinnin lisäksi myös muita valmistavan teollisuuden laajennushankkeita eri toimialoilla. Ylivieskan seudun rahoitusosuus oli 13 % (4,6 milj. euroa) ja Haapavesi-Siikalatvan osuus 11 % (3,9 milj. euroa).\nYritysten kehittämispalvelujen kysyntä jatkui vilkkaana\nYritysten kehittämispalvelujen kysyntä on jatkunut vilkkaana. Uusi puitesopimuskausi käynnistyi maaliskuussa 2021, jonka myötä palveluntuottajiksi saatiin runsaasti uusia asiantuntijoita. Tällä hetkellä hyväksyttyjä asiantuntijoita on yli 700, mikä takaa erittäin monipuolisen osaamisen yritysten liiketoiminnan kehittämistarpeisiin.\nPohjois-Suomessa tehtiin yhteensä 365 päätöstä analyysi- ja konsultointipalveluihin. Rahoitusta näihin palveluihin myönnettiin 1,1 milj. euroa. Päätöksistä kohdistui Pohjois-Pohjanmaalle 183 kpl (0,6 milj. euroa), Lappiin 132 kpl (0,4 milj. euroa) ja Kainuuseen 50 kpl (0,2 milj. euroa).\nPk-yritysten avainhenkilöille suunnattuja koulutuksia jouduttiin lykkäämään koronaepidemian vuoksi. Koulutusohjelmia käynnistettiin kolme, jotka kaikki toteutettiin etäkoulutuksina. Pohjois-suomalaisten yritysten kansainvälistymistä vauhditettiin koko alueen yhteisellä Kv-kasvuun johtaminen -koulutuksella. Koulutuksiin osallistui Kainuussa, Pohjois-Pohjanmaalla ja Lapissa yhteensä 35 henkilöä.\nOhjelmakauden 2021–2027 haku käynnistyy alkuvuoden aikana\nOhjelmakauden 2021–2027 yrityksen kehittämisavustuksen ja toimintaympäristön kehittämisavustuksen haku käynnistyy alkuvuoden aikana EURA2021 -järjestelmässä. Haun käynnistymisestä saa tarkempia tietoja rakennerahastot.fi -sivustolta. Alkuvuoden aikana tullaan järjestämään myös erillisiä hakuinfoja.\nLisätietoja haun käynnistymisestä:\nELY-keskusten rahoitusneuvonta: Pk-yritysten rahoitus – kysy neuvoa asiantuntijalta, puh. 0295 024 800\nLisätietoa myönnetystä rahoituksesta ja yritysten kehittämispalveluista maakunnittain.pdf\nLista rahoitetuista yrityksista ja organisaatioista (pl. yritysten kehittämispalvelut).pdf


Trimmaus | Trimmauspalvelu - Trimmaukset kaikille koirille Helsingissä\nTrimmattava turkki tulee trimmata\nsäännöllisesti, koska se on osa\nkoiran terveydenhoitoa. Huonosti\nhoidettu turkki aiheuttaa koiralle\nepämukavan olon ja saattaa\naiheuttaa mm. erilaisia iho-oireita.\nTrimmaukseen kuuluu aina kynsien\nleikkaus sekä tassu- ja korvakarvojen poisto.\nKampaa ja ulkoiluta koira hyvin ennen trimmaukseen tuloa, koira ei saisi kuitenkaan kastua ulkoillessa, vaan koiran pitäisi olla tullessaan kuiva.\nNypittävät kotikoirat trimmataan rodusta ja turkinlaadusta riippuen 2-6 kuukauden välein, jonka lisäksi varsinaisten trimmausten välillä voi tehdä pienemmän siistimisen. Nypittävää koiraa ei pidä tuoda trimmaukseen liian aikaisin, jolloin karva ei vielä irtoa, vaan trimmaus on ajoitettava oikein. Turkin tulee olla ns. "kypsä" jotta turkki irtoaa helposti, eikä aiheuta turhaa rasitusta koiralle tai trimmaajalle. Nypittävää turkkia ei saa pestä shampoolla 2-3 viikkoon ennen trimmausta, jottei turkista tule liukas. Koiran voi toki suihkuttaa pelkällä vedellä.\nKoneella ajeltavan tai leikattavan turkin voi trimmata tarpeen mukaan niin usein kun haluaa. Monille pitkäkarvaisille koirille leikataan siisti ja käytännöllinen lyhyt turkki omistajan toiveiden mukaan. Parhaaseen lopputulokseen turkin leikkauksessa päästään kun tuot koirasi takuttomana, puhtaana ja kuivana trimmaukseen.\nNäyttelytrimmaukset tulee suunnitella hyvissä ajoin etukäteen jotta päästään parhaaseen mahdolliseen lopputulokseen. Monella rodulla näyttelytrimmaus täytyy aloittaa jo kuukausia ennen näyttelyä. Näyttelytrimmauksia teen mm. monelle terrierirodulle, mäyräkoirille, karkeakarvaisille saksanseisojille jne. Kysy lisää puhelimitse.\n"Krisse" Big Lady's Nutcracker om. Tuija Vikman\nkuva: Riikka Vesaaja-Lilja


Kirjasähkökäyrä: Blogistanian vuoden 2016 parhaat kirjat\n1. Riitta Jalonen: Kirkkaus\n2. Jukka Viikilä: Akvarelleja Engelin kaupungista\n3. Kirsi Alaniva: Villa Vietin linnut\n1. Aris Fioretos: Mary\n2. Sadie Jones: Kotiinpaluu\n3. Sara Stridsberg: Niin raskas on rakkaus\n1. Mari Manninen: Yhden lapsen kansa\n2. Järvi Elina, Hotti Tiina ja Olga Poppius: Error - Mielen häiriöitä\n3. Essi Jäntti (toim.): Täyttä elämää ADHD:n kanssa\n1. Tuutikki Tolonen: Mörköreitti\n2. Juuli Niemi: Et kävele yksin\n3. Seita Vuorela: Lumi\nTiina / Kirjaluotsi 27. tammikuuta 2017 klo 10.07\nMeillä on Finlandiassa sama kärkikaksikko <3 Pidin myös kovasti Fioretosin Marysta, mutta siitä kirjoittaminen jäi, joten en saanut mukaan äänestykseen.\nMai Laakso 27. tammikuuta 2017 klo 10.38\nMukava kuulla Tiina <3\nSuosittelen Villa Vietin lintuja.\nKäynpä kurkkaamassa sinun suosikit <3\nPihi nainen 27. tammikuuta 2017 klo 11.26\nSain listoistasi todella monta kiinnostavaa lukuvinkkiä, kiitos! Kirjastoon käypi tänään tieni. :)\nMai Laakso 27. tammikuuta 2017 klo 12.25\nVoi kun hyvä juttu :)\nHanna/Hannan kirjokansi 27. tammikuuta 2017 klo 11.27\nAlkoi nyt kiinnostaa tuo Mary! Näyttää olevan lähikirjaston hyllyssä paikallakin, eli taidan napata lukupinoon.\nTietokirjoista meillä on tosiaan molemmilla listoilla tuo Error. Olen odottanut Yhden lapsen kansaa kirjastosta jo hyvän aikaa, Tieto-Finlandia-voiton jälkeen vasta huomasin varata sen.\nMai Laakso 27. tammikuuta 2017 klo 12.24\nMary on tosi hyvä kirja ja kertoo ajasta, josta on vähän aikaa, mutta tapahtui Kreikassa.\nError oli hyvä tietokirja mielenterveydestä, jolle sairastuneet antoivat omat tarinansa.\nYhden lapsen kansa kannattaa kyllä lukea.\nriitta k 27. tammikuuta 2017 klo 11.28\nNäitä oli tosi vaikea valita, moni hieno jäi rannalle. Ja moni hieno vielä lukematta kuten Kirkkaus ja Villa vietin linnut. Eipä käy tänä(kään) vuonna illat pitkiksi!\nMai Laakso 27. tammikuuta 2017 klo 12.22\nNiinpä Riitta, aika ei millään riitä kaikkien hienojen kirjojen lukemiseen :D\nLue ihmeessä Kirkkaus ja Villa Vietin linnut, uskon että tykkäät kummastakin. Voi kun suomalaiset osaavat kirjoittaa hyviä kirjoja <3\nMarikaOksa 27. tammikuuta 2017 klo 11.52\nSinullakin on Kotiinpaluu listalla. Minulta se jäi viime vuonna lukematta, mutta koetan ehtiä sen pariin kevään aikana. Jee, Mörköreitti sai täälläkin ääniä!\nMai Laakso 27. tammikuuta 2017 klo 12.20\nMörkö, Mörkö, Mörkö :) On se sellainen ihanuusotus, symppis <3\nLue ihmeessä Kotiinpaluu. Minä vierastin sen kansikuvaa ja nimeä, mutta tekstistä käy ilmi sen tarkoitus ;)\nLeena Lumi 27. tammikuuta 2017 klo 12.31\nMai, onnistuit yllättämään! Muistathan, miten sanoin, että Mary on sinun kirjasi, mutta en tiennyt, että osuin näin oikeaan:) Aijai, miten Kirkkauden ykkössija lämmittää minua<3 Ja Kotiinpaluusta täysin samaa mieltä.\nLuin vähemmän lastenkirjoja kuin kertaakaan ennen, joten jätin Kuopuksen väliin. Tuo Lumi oli listallani, mutta sitten se jäi johonkin joulukiireiden ja monen flunssaviikon varjoihin.\nMai Laakso 27. tammikuuta 2017 klo 13.33\nKirkkaus oli niin hyvä. Lempi näyttäisi porskuttavan täällä blogistaniassa, en ole sitä vielä lukenut, mutta se on lukulistalla.\nLeena, ilman sinua en olisi lukenut Marya, Kotiinpaluuta, enkä Kirkkautta. Vasta sinun postaustesi jälkeen kiinnostuin kirjoista. Kiitos sinulle <3\nUnknown 27. tammikuuta 2017 klo 13.28\nEi samoja kirjoja listalla, mutta useampi näistä on lukulistalla. :) Kuopuksesta kaikki ehdokkaasi ja tiedosta tuo ADHD ja error myös.\nMai Laakso 27. tammikuuta 2017 klo 13.34\nHyviä kirjoja nuo mitkä on lukulistallasi, suosittelen :)\nKia/ Luetaanko tämä? 27. tammikuuta 2017 klo 14.30\nLumi pääsi melkein minunkin listalleni! <3\nMai Laakso 27. tammikuuta 2017 klo 16.02\nLumi oli ihana kirja ja hyvin soljui Jääkuningatar-satu nuorten elämässä mukana.\nUnknown 27. tammikuuta 2017 klo 14.43\nVilla Vietin linnut - kuulen siitä nyt varmaan ekan kerran -> lukulistaan. Mary tuli kirjastosta mukaan myös. Muuten tuttuja kirjoja - ja hyviä, vaikka eivät tällä kertaa päässeet mun listalle =D\nMai Laakso 27. tammikuuta 2017 klo 16.04\nNyt oli Mari niin paljon hyviä kirjoja mistä valita <3\nMainiota, tulen sitten lukemaan mitä mieltä olet kirjoista :)\nMaria/Sinisen linnan kirjasto 27. tammikuuta 2017 klo 16.17\n❤ Akvarellit ❤ Myös Kirkkaus olisi todennäköisesti päätynyt listalleni, jos olisin ehtinyt lukea sen loppuun ennen äänestystä. Vuorelan ja Niemen aiemmasta tuotannosta olen pitänyt paljon, joten luen nämä uusimmatkin varmasti. Mörköreitti – pitääpä laittaa lukulistalle!\nMai Laakso 28. tammikuuta 2017 klo 0.24\nTosi kiva kuulla, että pidit Akvarelleista ja Kirkkaudesta. Mörköreitti on muuten jo sarjan toinen kirja. Ensimmäinen on Mörkövahti, josta on tulossa elokuva.\nAnneli A 27. tammikuuta 2017 klo 16.25\nHyviä valintoja. Viikilästä ja Jalosesta olen samaa mieltä. Ulkomaisista sain hyviä lukuvinkkejä.\nMai Laakso 28. tammikuuta 2017 klo 0.22\nKiva kuulla Anneli <3\nLukuvinkkejä otan itsekin vastaan mielelläni. On tämä sellainen kirjallinen yhteisö, jossa kirjoja on todella mistä valita <3\nElegia 27. tammikuuta 2017 klo 17.06\nEn ole onnistunut yhtään näistä nimeämistäsi kirjoista lukemaan (moni on kyllä lukulistalla), mutta kuullut olin kaikista paitsi tuosta Villa vietin linnuista. Se on jotenkin lipsahtanut minulta ihan ohi. Kävin lukemassa arviosi siitä ja alkoi kiinnostaa. Lisäilen listalleni. Sadie Jonesia voisi myös vihdoin kokeilla.\nMai Laakso 28. tammikuuta 2017 klo 0.19\nSuosittelen Sadie Jonesilta tuota Kotiinpaluuta. Se rakkauskirja oli aika sekava, Ehkä rakkaus oli totta, jolla Jones pääsi pinnalle.\nVilla Vietin linnut on uskomattoman hyvä, synkkä, goottishenkinen, mutta meni kyllä ihon alle.\nNanna 27. tammikuuta 2017 klo 17.33\nKotiinpaluu kipusi minullakin kakkoseksi, Stridsbergin taas tiputin viime hetkellä pois. Mainioita kirjavinkkilistoja nämä äänestyspostaukset - laitan tuon Maryn kirjastossa varaukseen, alkoi kiinnostaa!\nMai Laakso 28. tammikuuta 2017 klo 0.15\nKannatan Maryn lukemista :)\nOlen samaa mieltä kanssasi. Tosi hyviä lukuvinkkejä <3\nOmppu Martin/ Reader, why did I marry him? 27. tammikuuta 2017 klo 19.33\nOn kiva lukea näitä postauksia ja etukäteen arvata, että mikä kenelläkin on kärjessä. Mai arvasin, että sulla on Finlandiassa Kirkkaus korkeimmalla. Mainiota!\nMai Laakso 28. tammikuuta 2017 klo 0.14\nJa ajatteleppa Omppu, meinasin jättää sen lukematta. Lempikin on kirjaston varauslistalla, koska luin jonkun todella hyvän postauksen kirjasta. Olen siis myöhäisherännyt Lempin suhteen.\nJonna / Kirjakaapin kummitus 27. tammikuuta 2017 klo 20.10\nOnpas kiinnostava lista! Niin raskas on rakkaus on todella hyvä mutta ei mahtunut minun listalleni.\nMai Laakso 28. tammikuuta 2017 klo 0.11\nSe on tosi hyvä kirja, raskas aihe, raskas rakkaus....\nPaula 27. tammikuuta 2017 klo 20.59\nOlet onnistunut laatimaan listat, joilta olen lukenut tasan tarkkaan tuon Akvarellit. Se on hieno kirja, mutta näkyypä olevan vielä monta muuta hienoutta lukematta.\nMai Laakso 28. tammikuuta 2017 klo 0.10\nTämä blogistanian äänestys on siitä hyvä, että näkee kuinka monipuolisia kirjoja on olemassa ja miten hyviä lukuvinkkejä muilta bloggaajilta saa.\nAkvarellit on todella hieno kirja <3


Tm²: Karhukainen Osa 1.\nKarhukainen Osa 1.\nOn aamu, en tiedä mitä kello edes on. Mutta aurinko alkaa nousta. Tiedän sen, vaikka verhot ovat visusti kiinni. Pienistä raoista näkyy ohut juova valoa, vaikka se onkin vielä himmeää. Istun hiljaa tuolissani ja teen hengistysharjoitusta. Vedän ilmaa sisään, tunnen kuinka se täyttää keuhkoni, keskityn siihen tunteeseen. Hoen itselleni "huomaan, että havaitsen hengityksen". Toisinaan ajatukseni harhailee, ja lempeästi palautan huomioni hengitykseen. Huomaan että hengitän sisään. Huomaan että minulla on ajatuksia, annan niiden mennä ohi, totean niiden olemassaolon, mutta valitsen, että havainnoin tietoisesti nimenomaan hengitystäni.\nOdotan. En tietoisesti, mutta odotan silti. Vaikka keskityn hengitykseeni, kehoni tietää että odotan. Tämänkin ajatuksen havaitsen, hyväksyn, nimeän, ja annan sen sitten mennä. Odotus tuntuu kehossani, sillä olen odottanut koko yön. Tämänkin ajatuksen huomaan, muodostan päättelyketjun vaikka yritän olla tietoisesti ajattelematta. Näin aivoni toimivat. Tiedostan tämän ajatuksen, ja sen, mitä olen. Sen, mitä minusta on tulossa. Hengitän. Pian. Hyvin pian.\nLuku 1. Ennen muutosta.\nMuutos on väistämätöntä.\nMuutos on vakio.- Benjamin Disraeli\nKuljin ennen autolla työmatkani. Joka aamu kuuntelin radiosta erilisia tyhjänpäiväisiä ohjelmia vailla sisältöä. Joka aamu kuuntelin uutiset, aiheet menivät ja tulivat, korvasta sisään, toisesta ulos. Kuten äitini sanoi. Musiikki katkoi uutisten ja merkityksettömän hölötyksen. Työmatkani reitti oli sama joka aamu. Pihatieltä oikealle, mäki alas, oikealle entiselle valtatielle, vasemmalle liitostielle, liityntä moottoritielle, puuduttavaa hurinaa viisitoista minuuttia, ulos liittymästä, muutamat liikennevalot ja kääntyminen parkkipaikalle.\nLaboratoriossani oli kylmä. Näin piti tietenkin olla, sillä muutoin näytteet olisivat pilaantuneet. Olin päässyt asemaani kovalla työllä, tuurilla, ja sillä että kukaan muu ei sitä oikeastaan olisi halunnut. Tutkimuksemme oli melkein kaikille muille merkityksetöntä, mutta koska tuloksia toisinaan julkaistiin maailmankuuluissa lehdissä, johtoporras oli tyytyväinen. Kylmä siellä silti oli, sekä termodynaamisessa että kuvaannollisemmassakin mielessä.\nPelasimme oikeastaan vain peliä, jossa palkintona oli se, että sai pysyä pelissä. Joku joskus oli laittanut musiikin soimaan, ja kiersimme tuolien ympärillä. Välillä musiikki pysähtyi ja istuimme alas. Joku jäi aina ilman istumapaikkaa, sillä tuoleja oli vähemmän kuin leikkijöitä. Hyvästelimme seisomaan jääneen, toivotimme onnea, sanoimme kauniita sanoja, ja totesimme hänen olleen yksi parhaista. Aina välillä joku toi lisää tuoleja ja lisää pelaajia. Aina kuitenkin vähemmän tuoleja kuin pelaajia.\nKaapeissa oli soluviljelmiä ja sammalta. Aina paljon sammalta. Pidin sammaleen hajusta. Pidän siitä vieläkin, sillä se on aina muistuttanut minua syksyisestä metsästä. Metsä merkitsee rauhaa muista ihmisistä. Sammaleet olivat siellä siksi, että karhukaisemme viihtyivät niissä. Ne lisääntyivät ja niiden aineenvaihdunta oli korkealla, kun ne saivat elää sammaleella. Ne eivät välittäneet kylmästä. Eivät ne kuumastakaan olisi välittäneet, itse asiassa, karhukaiset eivät olisi välittäneet yhtään mistään. Juuri siksi me niitä tutkimmekin.\nKarhukaisesta voidaan sanoa monta asiaa. Ihmiset, jotka tietävät vähän näistä olennoista, usein muistavat todeta niiden poikkeuksellisen sitkeyden; miten ne kestävät säteilyä tai kuumuutta, kuivuutta, nälkää, kylmää, tai jopa tyhjiötä. Tämä on kaikki toki totta, mutta se on vain osatotuus. Se on insidentaalinen, yhteensattuman vuoksi ilmenevä ominaisuus. Karhukaisten todellinen supervoima piilee siinä, että ne eivät piittaa muutoksista.\nMeille karhukaisten tutkiminen oli tärkeää, koska meidän piti kirjoittaa niistä papereita. Siksi meille maksettiin. Mutta juuri tämä totaalinen piittaamattomuus oli se, mikä minut sai niitä tutkimaan.\nTiettynä aamuna, enkä osaa sanoa näin jälkikäteen, mikä tietty aamu se oli, mutta sitä se oli aivan tietty aamu, ei siis mikä tahansa aamu, sain puhelun pian laboratorioon saavuttuani. Takkini tuoksui sammaleelle, sen muistan hyvin. Samoin muistan kuinka sormiani kolotti laboratorion kylmyys. Kylmyys ei ollyt hyytävää, ainoastaan epämukavaa, mutta toisina aamuina se kohmetti sormeni ja aiheutti kolutusta. Juuri sellainen tuo aamu oli.\n- Päivää. Oletteko te Karhukaisryhmän vastaava tutkija?\n- Olen kyllä. Mitä asianne koskee?\n- Olisin tekemässä juttua valtakunnalliseen lehteen. Haluaisin haastatella teitä henkilökohtaisesti.\n- Onnistuuko haastattelu huomenna, kello kaksitoista?\nSanoimme muutakin, mutta yksityiskohdat ovat jo kauan sitten unohtuneet. Jokin puhelussa sai minut tuntemaan itseni tärkeäksi, mutta siinä oli myös jotain uhkaavaa. Ikään kuin pelisäännöt olisivat äkkiä muuttuneet. Tunsin aina syvää epäluuloa toimittajia kohtaan, sillä en koskaan uskonut näiden kykyyn kirjoittaa todellisista asioista. Uskoin aina, että ihminen kirjoittaa viime kädessä aina itsestään, vaikka verhoaakin tarinansa faktan, fiktion, tai vaikkapa tutkimussuunnitelman muotoon. Uskoin niin ennen, mutten usko niin enää, sillä olen sittemmin nähnyt miten asioista kirjoitetaan ulkopuolelta, objektiivisesti.\nTapasin toimittajan lounasaikaan seuraavana päivänä. Tuokin päivä oli aivan tietty päivä, sillä sinä päivänä laitettiin liikkelle tapahtumaketju joka johti muutokseen. Tiedän tämän kuitenkin vain jälkikäteen, joten en voi sanoa että se päivä olisi silloin ollut erityinen. Tämä on myös erityisyyden luonne; tiedämme jonkin asian eritykseksi vain sen jälkeen kun sen merkitys on meille paljastunut.\nIstuimme toimittajan kanssa syömässä. Olen unohtanut mitä söin, mistä olen kiitollinen itselleni. Tämä unohdus mahdollistaa minun keskittyä muihin yksityiskohtiin. Esimerkiksi toimittajan käsineisiin, joiden pääasiallinen materiaali oli suklaanruskeaa nahkaa, ja joiden kämmenselässä oli kolme saumaa. Ne olivat kuin sarjakuvasta. Toimittajan kysymykset olivat arkisia ja paljastivat syvän kuilun välillämme. Olin jo kauan sitten luopunut ajatuksesta, että voisin saada ihmiset ymmärtämään ajatuksiani. Vähemmän aikaa oli kulunut siitä kun asia oli lakannut vaivaamasta minua, mutta niin joka tapauksessa oli jo tapahtunut.\nVastasin kysymyksiin tietoisena siitä, että mitä ikinä toimittaja tulisikaan kirjoittamaan, hän ei kirjoittaisi karhukaisista, vaan itsestään, sillä tämä on ihmisen luonto. Tai siis, näin uskoin. Kun nyt ajattelen tuota päivää ja sitä tunnetta joka minulla oli, minut valtaa hämmennys, sillä pystyn hetkellisesti näkemään kaksi erilaista maailmaa. Ensimmäisessä ihmiset eivät ymmärrä toisiaan kuin ohimenevinä häivähdyksinä. Toisessa heidän välillään vallitsee todellinen yhteisymmärrys.\n-... Siis, karhukaisten genomi on omanlaisensa, eikä muistuta ihmisen genomia lainkaan?\n- Tämä on harhaanjohtavasti sanottu. Sama koodihan on kaikissa maapallon eliöissä. DNA on rakenteellisesti samanlaista kaikissa eliöissä. Kaikissa eliöissä esiintyy samat neljä emästä, mutta sekvenssi on erilainen.\n- Ihmiset ja karhukaiset siis ovat läheistä sukua?\n- No eivät niinkään. Karhukaiset kuuluvat omaan pääjaksoonsa. Ne ovat monisoluisia eläimiä, mutta eivät läheisempää sukua ihmisille kuin hyönteiset tai hämähäkkieläimet.\nEpäilin ymmärrystä, mutta hyväksyin tämän. Toimittaja kosketteli pöydälle asettamiaan käsineitä toistuvasti. Vaikken muista mitä söimme ruoaksi, muistan nahkan tuoksun, joka hanskoista kantautui nenääni. Hanskojen täytyi olla melko uudet.\n- ... Ja siksi karhukaiset ovat mielenkiintoisa, sillä jos ymmärrämme nämä mekanismit, voimme ymmärtää miksi ihminen ei siedä samoja olosuhteita.\n- Voidaanko siis sanoa, että jos tutkimuksenne onnistuu, niin voimme tehdä myös ihmisistä esimerkiksi säteilyn kestäviä?\n- En tiedä voidaanko näin sanoa, mutta voimme ehkä vastata tähän kysymykseen paremmin jos tutkimuksemme paljastaa nämä mekanismit.\nKarhukaisen yksi erityispiirre on, että kun karhukainen kuoriutuu munasta, sen solut eivät enää jakaannu. Kaikilla aikuisilla on sama määrä soluja, ja ne kasvavat vain lisäämällä solujen tilavuutta. Yleisin karhukaislaji tutkimuksissamme oli Milnesium tardigradum. Se ei ollut suosikkini, mutta se oli rahoittajamme suosikki. Biologit kuvittelevat olevansa vitsikästä sakkia, ja tästä syystä Milnesium suku on saanut nimensä Nalle Puh:in kirjoittajan mukaan. M. tardigradum ei kuitenkaan muistuta, nimestään huolimatta juurikaan tuota joviaalia, lapsille tuttua karhua.\nJoka tapauksessa nämä Nallet, kuten me niitä kutsuimme, olivat mikroskoopin alla ja niiden aineenvaihduntatuotteita prosessoitiin laboratoriossamme loputtomiin. Soluviljelmissä ja pakastimissa pyöriteltiin ihmisten ja karhukaisten kemikaaleja ja soluja. Rahoittajamme toivoi meidän löytävän kemikaalin joka mahdollistaa kryptobioosin, tuttavallisemmin, horroksen. Nallet pystyvät kuivattamaan elimistönsä ja nukkumaan vuosikaudet vain herätäkseen virkeinä kuin mitään ei olisi tapahtunutkaan.\nTämän olin toki kertonut toimittajalle tuonakin päivänä, mutta nämä osoittautuivat epäolennaisiksi asioiksi. Kuvittelin että toimittajan epätyypilliset kysymykset olisivat johtuneet tämän ymmärtämättömyydestä. Olin oikeassa vain osittain.\nToimittaja maksoi lounaamme. Sen muistan hyvin, sillä muistan vastustaneeni tätä. Yksi elämäni tärkeimpiä ohjenuoria on aina ollut, että ei ole olemassa ilmaista lounasta. Niinpä, jos toimittaja kerran tarjosi minulle lounaan, joutuisin jotenkin maksamaan siitä. Mutta tämä vakuutteli että se, että vastasin kysymyksiin oli jo riittävä maksu. Palasin laboratoriooni karhukaisten ja tutkimusteni pariin kylläisenä.\nLähettänyt Tiedemies klo 14.30\nTotean tähän, etten ollut tätä kirjoittaessa edes nähnyt Discoveryn uusinta jaksoa, en kuullut siitä mitään, enkä todellakaan tiennyt että siinä on karhukaisia.\nMaailmankaikkeus on vaan aivan käsittämättömän outo tällä tavalla.\n11. lokakuuta 2017 klo 15.49


Rhapsody Of Fire - The Eight Mountain (2019) - Metalliluola\nKoti Levyarviot Rhapsody Of Fire – The Eight Mountain (2019)\nAlun perin jo vuonna 1993 alkunsa saanut ja nykyään Rhapsody Of Fire -nimeä totteleva italialaisyhtye on kulkenut värikkään matkan. Kaiken ulkomusiikillisen säätämisen ohessa sinfonisen voimametallin erikoisryhmä on saanut aikaan suuria tunteita ja upeita levyjä.\nKovimpien saavutusten jälkeen ote on lipsunut ja bändi on vajonnut kauas siitä, mitä se parhaimmillaan oli. Ei ole ollut toivoakaan, että ”Dawn Of Victoryn” kaltaiseen kultasuoneen olisi päästy enää käsiksi. Itse asiassa viimeinen kunnollinen onnistuminen koettiin vuonna 2004 ”Symphony Of Enchanted Lands II – The Dark Secretin” myötä.\nLyhyen intron saattelemana käynnistyvä ”The Eight Mountain” paljastuu hyväksi, tasaiseksi, sekä jopa yllättävän energiseksi levyksi. Kappaleet ovat ytimekkäitä ja pituudet pysyvät hyvin aisoissa. Pari kertaa mennään hallitusti 10 minuutin pintaan, mutta muutoin keskipituudet juoksevat alle viidessä minuutissa. Biisejä on 12 sekä kokonaiskestoa on reilu tunti. Tasaisesta materiaalista huolimatta tästä olisi voitu saada pienellä tiivistämisellä tiukempi kokonaisuus kasaan.\nLevyn tuotanto on mahtipontista, mutta maltillista, eikä lainkaan niin tukkoista ja täyteen ammuttua kuin olisi voinut pelätä. Myös bändi kuulostaa hyvälle, erityisesti vuodesta 2016 mukana ollut vokalisti Giacomo Voli vakuuttaa. Äijästä lähtee melkoinen skaala ääniä ja hän on ollut oiva valinta täyttämään Fabio Lionen tontti.\nKeskenään tasaisen hyvästä materiaalista on alkuun hankala nostaa esiin yksittäisiä biisejä. Pidemmän kypsyttelyn seurauksena esiin alkaa lopulta nousta muutama vahva kandidaatti levyn parhaimmaksi vedoksi. Hyvän kertosäkeen voimin lentävä ”Warrior Heart”, reilut 9 minuuttia laukkaava eeppinen ”March Against The Tyrant” ja hieno slovari ”The Wind, The Rain And The Moon” ovat kelpo biisejä.\nKokonaisuutena ”The Eight Mountain” on hyvä levy. Se ylittää odotukset komeasti, osittain toki siksi, ettei niitä juuri ollut. Se ei nouse haastamaan tekijänsä kovimpia saavutuksia, mutta kyseessä on hyvä näyttö italialaisten nykykunnosta. Kappalemateriaali on perusvahvalla tasolla, eikä suuria notkahduksia ole joukossa. Muutamaa kunnon hitti-iskua tässä jää kaipaamaan, mutta kyseessä on silti paras Rhapsody Of Fire -albumi 15 vuoteen.\nEdellinen artikkeliHyvinkääläinen Blackment julkaisi uuden musiikkivideon ”Remnants Astray”\nSeuraava artikkeliTenebres julkaisi sensuroimattoman musiikkivideon kappaleesta ”Cry In Serenity”


Venäjä on estänyt pääsyn ukrainalaissatamiin, eikä esimerkiksi viljaa voida viedä maasta. Saksan maatalousministerin Cem Özdemirin mukaan vaihtoehtoiset vientireitit maksavat älyttömästi. LEHTIKUVA/AFP\nPäivitetty 11.6.2022 06:43\nSaksan maatalousministeri Cem Özdemir näkee, että Venäjä käyttää harkitusti nälkää aseenaan estämällä pääsyn ukrainalaissatamiin. Hän sanoo, että Venäjän harjoittama sodankäynti on erityisen "vastenmielistä". Muun muassa Ukrainan presidentti Volodymyr Zelenskyi on jo aiemmin varoittanut, että miljoonat ihmiset saattavat nähdä nälkää, jos Venäjä ei päästä ukrainalaislasteja pois satamista.\nÖzdemir kertoi kantansa N-TV:lle Ukrainan pääkaupungissa Kiovassa, jossa hän keskusteli CNN:n mukaan ukrainalaiskollegansa Mykola Solskyin kanssa vaihtoehtoisista vientireiteistä.\n– Vaihtoehtoiset reitit maksavat älyttömästi, Özdemir sanoi CNN:n mukaan.\n– Olisi kamikazea, että Ukraina luottaisi (presidentti Vladimir) Putinin sanaan ilman uskottavia ja tehokkaita sotilaallisia takeita siitä, että Ukrainan satamien ja laivojen turvallisuus on taattu.\nÖzdemir sanoi, että ei luottaisi Putinin sanaan. Hänestä on tullut selväksi, että Putin on valehtelija.\nEsimerkiksi YK:n arvioiden mukaan Venäjän hyökkäyssota Ukrainassa voi ajaa 49 miljoonaa ihmistä nälänhätään tai sitä muistuttavaan tilaan, sillä sota vaikuttaa niin ruuan toimitusketjuihin kuin hintaan.


Animu.fi - fic - Daligar - Raivoterapian tarpeessa\nRaivoterapian tarpeessa - Daligar\nIkäraja: -K3- - Kieli: Suomi - Osia: 1 - Pituus: 2372 sanaa, 14285 merkkiä - Kommentteja: - Julkaistu: 2010-02-28 12:11:08\nWarnings: Vain Hidanin herjaava kielenkäyttö\nHarmaahiuksinen mies istui jäykänoloisesti penkissään. Violetit silmät vilkuilivat ympärillä olevia muita matkustajia vauhkosti. Mies tunsi kylmän hien nousevan pintaan ja käsiensä tärisevän. Pala nousi kurkkuun ja hänestä tuntui, että hän ei saisi henkeä. Sydän tykytti vinhaa vauhtia.\nHidanin olo oli karmea.\nHidan oli aina pelännyt lentämistä. Hänen harmikseen liikemiehen työhön kuului matkustaminen. Hidan nielaisi vaivoin palan kurkustaan ja löysensi kravattiaan.\nHidan inhosi kravatteja.\nNe puristivat, hiersivät ja kuristivat. Eivätkä ne edes näyttäneet hyvältä! Edustava pukeutuminenkin kuului valitettavasti hänen työhönsä. Jos hän olisi saanut valita, hänellä ei olisi paitaa lainkaan.\n“Vittu… Jashin-sama, auta mua”, Hidanin kalpeilta huulilta karkasi hiljainen kuiskaus.\nHidan nosti kädet kasvoilleen ja yritti rauhoittua. Hän veti hitaasti henkeä ja puhalsi ilman rauhallisesti ulos keuhkoistaan. Kuka neropatti oli keksinyt tuonkin konstin, se ei auttanut lainkaan!\n‘Rauhoitu Hidan, olet selvinnyt lentomatkasta ennenkin, mitään pahaa ei ole sattunut. Muuten vain viime viikolla eräs kone hajosi kesken lennon ja syöksyi alas tappaen suuren osan matkustajistaan….’\n“JUMALAUTA!” Hidan karjaisi vahingossa ääneen hätäännyttyään ajatustensa vuoksi.\nLiian monen ihmisen silmät kääntyivät tuijottamaan Hidania, mikä ei helpottanut lainkaan miehen oloa, sillä hän inhosi olla muiden silmätikkuna, hän pelkäsi sitä. Ihmiset olivat pelottavia, varsinkin sellaiset, jotka eivät hänen tapaansa sanoneet suoraan, mitä ajattelivat. Oli kamalaa, kun ei koskaan tiennyt, mitä ihmisten päässä oikein liikkui, kuten nytkin.\n‘Kuinkahan moni noista nyt ajattelee mun olevan päästäni vialla?’\nHidan mulkaisi lähimpänä olevia tuijottajia ja pikkuhiljaa katseet kääntyivät pois. Hidanilla oli aina ollut salainen aseensa. Silmät. Hän sai halutessaan ihmiset kääntämään katseensa pois hänestä, kukaan ei tohtinut katsoa häntä suoraan silmiin kovin kauan. Se oli lohdullista, mutta… toisaalta se myös häiritsi häntä suuresti, vaikkei hän ikinä tulisi myöntämään kenellekään, että se teki hänet myös surulliseksi.\nHidan havahtui tuntiessaan olkapäässään lisäpainoa. Hitaasti violetit silmät kääntyivät katsomaan oikeanpuoleista olkapäätä. Hidanin kulmat kurtistuivat ja otsasuoni tykytti uhkaavasti.\nHänen vieressään istuva, reilusti ylipainoinen nainen, nojasi häntä vasten kuorsaten melko äänekkäästi. Pieni kuolavana uhkasi valua naisen leukaa pitkin hänen puvun takilleen.\nHidan perääntyi minkä pystyi ja yritti turhaan herätellä tökkimällä nukkuvaa, löllyvää hyytelökasaa. Nainen painoi niin paljon, ettei hän saanut yhden käden turvin liikautettua tätä lainkaan.\n“Saisiko herralle olla jotain?” Vaaleanpunaiset hiukset omaava, kaunis lentoemäntä kysyi.\n“Häädä tuo läski possu päältäni ja suksi kuuseen sen jälkeen!”\nJos Hidanin möläytys loukkasi Sakuran tunteita, hän ei näyttänyt sitä lainkaan ulos päin. Sakura yritti herätellä naista miehen mieliksi, muttei hänkään onnistunut sen paremmin.\nÄkillinen töyssy sai Hidanin kiljaisemaan ääneen ja tarttumaan penkkinsä kädensijoihin kuin hengenhädässä. Lentokone kuitenkin vakautui muutaman töyssyn jälkeen.\n“Ei mitään hätää, pari ilmakuoppaa vain!” Sakura kertoi rauhallisesti mukanaan olleeseen mikrofoniin, jotta kaikki matkustajat kuulisivat hänet. “Kuulitteko herra?” Nainen kysyi hiljaa Hidanilta.\n“Mä kuolen, mä kuolen…”, Hidan hoki shokissa.\nJuuri silloin paikalle lipui harvinaisen ruma mies.\n“Hei söpöläinen, pidettäisiinkö vähän omaa kivaa?” Mies kysyi irvistäen kammottavasti ja selvästi sammaltaen puhuessaan.\nHidanin päässä napsahti. Hän kolautti ensi töikseen mustalla salkullaan miestä suoraan kasvoihin ohjaten heti seuraavan iskun itseensä nojanneeseen naiseen. Tämä heräsi kiljuen, mutta Hidan ei kuullut lainkaan, mitä tämä sanoi. Raivosta ja pelosta sokeana Hidan syöksyi vielä maassa makaavan tokkuraisen miehen kimppuun ja hakkasi tätä nyrkeillään minkä kykeni. Kauan hän ei ehtinyt purkaa raivoaan, sillä hän tunsi vahvojen käsien kiertyvän ympärilleen.\n“Otahan iisisti poju”, Hidania vanhempi, ja reilusti isokokoisempi mies tokaisi vääntäen kipeästi hänen käsiään selän taakse.\nHidan nosti jalkaansa siekailematta ja potkaisi miestä nivusiin. Mies ärähti kivusta, muttei hellittänyt lainkaan otettaan. Hidan puraisi miestä käteen ja ilahtui päästyään irti. Ilo loppui lyhyeen nyrkin sujahtaessa hänen puolustuksensa läpi ja iskiessä häntä lujaa kasvoihin. Hidan kaatui raskaasti tömähtäen lattialle. Hän ei voinut nousta ylös, kipu oli sokaiseva ja hän tunsi tajuntansa hämärtyvän. Hän kuuli tyrmääjänsä sanat hämärästi, ennen kuin vaipui tiedottomaan pimeyteen.\n“Ei mitään hätää, olen ammatiltani henkivartija ja hallitsen tällaiset tilanteet. Hänen ei käynyt pahasti.”\n‘No niin, kusessa ollaan…’\nHidan istui oikeussalissa. Hänen hakkaamansa mies oli haastanut hänet oikeuteen lennon saavuttua perille ja Hidanin herättyä nokosiltaan. Olihan tällä siihen täysi oikeus, mutta vitutti se silti.\n‘Miksei kukaan ota huomioon sitä, mitä se perhanan ukko olisi mulle halunnut tehdä?! Eikö kukaan tajua, kuinka vitun huono päivä mulla oli!?’\nJa oliko muka hänen vikansa, että hän oli mennyt shokkiin ja sen seurauksena hyökännyt sen käppänän kimppuun?! Toisaalta, oli ollut nautinnollista hakata ruvelle niin ruma pärstä…\nHidan sai vaivoin pidettyä suunsa supussa ja annettua lakimiehensä hoitaa asiat puolestaan. Hidan tunnusteli varovasti mustaa silmäänsä ja vilkaisi salissa istuvaa tyttöystäväänsä, joka ei vaikuttanut olevan mielissään tilanteesta.\n“…ja koska käytöksesi on aiemminkin ollut väkivaltaista, määrään sinut raivoterapiaan”, tuomari ilmoitti paukauttaen vasarallaan pöytää.\n“MITÄ?! Ette voi tehdä sitä!”\n“Jos vielä korotat ääntäsi ja vastustat päätöstäni, tuomitsen sinut oikeuden halventamisesta”, Jirayana tunnettu tuomari ilmoitti tiukkaan sävyyn. “Olisin voinut antaa sinulle pahoinpitelytuomion, mutta ottaen huomioon ongelmasi, määrään sinut siihen terapiaan. Terapia kestää vähintään kaksi viikkoa, enemmänkin jos tarve vaatii.”\nHidan ei voinut uskoa kuulemaansa. Hänet määrättiin johonkin vitun terapiaan! Ei hän sellaista tarvinnut, ei hänellä ollut mitään saakelin ongelmaa, ei lentokoneessa sattunut kohtaus ollut hänen vikansa!\nHidan poistui oikeussalista pää sumun peitossa. Hän ei voinut hyväksyä tätä. Mutta ei hän halunnut mitään syytettäkään…\n“Onneksi pääsit noin vähällä.”\nHidan käänsi katseensa viereensä ilmestyneeseen sinihiuksiseen naiseen. Nainen oli hyvin kaunis. Oranssit silmät katsoivat häntä myötätuntoisesti.\n“Käythän terapiasi kunnialla, joohan?”\n“Kai se on vittu pakko”, Hidan vastasi kietoen kätensä tyttöystävänsä ympärille.\nKonan hymyili hänelle herttaisesti ja he lähtivät yhdessä ulos auringonpaisteeseen.\n“Kuka hitto siellä tähän aikaan oikein on?” Hidan ärisi laahustaessaan oveaan kohti.\nSaatuaan oven auki, hänen silmänsä levisivät. Ovella seisoi mitä erikoisimman näköinen mies. Suorastaan valtava mies. Miehellä oli hyvin ruskettunut iho jota peittivät oudot tikkaukset, maski kasvoillaan, tummanruskeat hiukset ja oudon väriset silmät. Vihreät silmät eivät olleet oudot, mutta valkuainen ei ollutkaan valkoinen, vaan punainen! Hidanin mielessä käväisi, että mies oli taatusti juoppo, silmät kerta verestivät tuolla tavoin.\n“Mitä sä vitun nekru haluat?!”\nArpinen mies katseli hetken arvioivasti itseään nuorempaa miestä, ennen kuin vastasi.\n“Olen terapeuttisi, terapiasi astuu voimaan nyt heti”, mies ilmoitti möreällä äänellään.\nHidan aukoi suutaan kuin kuvalla maalla oleva kala. Oliko muka tuo hänen terapeuttinsa? Eihän tämä sopinut ulkonäöltään lainkaan siihen työhön!\n“Saisinko tulla sisään?”\nHämmentyneenä Hidan päästi körilään sisään. Miehen kävellessä hänen ohitseen, Hidan huomasi kuinka vahvan näköinen tämä oikein olikaan. Käsivarsien lihakset olivat muotoutuneet hyvin. Sen näki selvästi, vaikka miehellä oli pitkähihainen kauluspaita yllään.\nYllätyksekseen Hidan huomasi myös, etteivät miehen silmät verestäneetkään, ne olivat oikeasti punaiset väriltään. Hidan tunsi kylmien väreiden kulkevan selkärankaansa pitkin katsellessaan kummastusta edessään.\n“Nimesihän oli Hidan? Minun nimeni on Kakuzu”, mies esittäytyi ojentaen kättään harmaahiuksista kohti.\nHidan ei kuitenkaan tehnyt elettäkään tarttuakseen siihen.\n“Meillä on näemmä pitkä matka edessämme…”, Kakuzu mutisi laskiessaan kätensä.\n“Mitä sä tähän aikaan tänne tukit?”\nSen Hidan todellakin halusi tietää. Katseltuaan huolitellusti pukeutunutta Kakuzua, Hidan muisti oman vaatetuksensa. Hänellä ei ollut paitaa lainkaan ja jalassaan hänellä oli löysät, pitkälahkeiset housut. Hän oli ollut aikeissa mennä nukkumaan ovikellon soidessa.\n“Kuten sanoin, terapiasi astui voimaan minun saapuessani. Tiedoksesi, että minä asun sinun luonasi, kunnes terapia on ohi. Sama mihin perseesi raahaat, minä seuraan perässäsi”, Kakuzu kertoi ripustaessaan takkiaan naulakkoon ja astellen peremmälle taloon laukkunsa kanssa.\n“Saatanan kusipää! Et varmasti asu täällä!”\n“Hidan, tästä lähin minä määrään miten asiat menevät. Ja ensimmäinen määräykseni on, että sinä et saa kiroilla, solvata ja huutaa muille. Mikäli siis haluat päästä raivoterapiastani läpi.”\n“Et tainnut kuunnella? Et saa korottaa ääntäsi, kuulen kyllä muutenkin, mitä sinulla on sanottavanasi, nulikka”, Kakuzu mörähti kaivellen kaapeista itselleen iltapalaa.\n“Älä tongi kaappejani! Ja miksen muka saisi nimitellä ketään, kun sinäkin nimittelet minua, läski!”\n“Kaappisi ovat yhtä paljon minun kuin sinunkin seuraavat viikot ja minä olenkin terapeuttisi, saan tehdä mitä haluan.”\nHidan tärisi raivosta. Tuollainen läskiperse tuli kutsumatta hänen taloonsa määräilemään häntä ja oli kaiken lisäksi vielä kuin kotonaan!\n‘Miten saan ajettua tuon ulos talostani? Miten voin kestää tuota idioottia kaksi viikkoa?!’\n“Sinulla on näemmä vain yksi sänky”, Kakuzu totesi leivän puolikas suussaan, Hidanin makuuhuoneen ovella.\n“Niin on, ja minä nukun siinä. Voit painua hornan kuuseen nukkumaan”, Hidan vastusteli jo valmiiksi.\nHidan oli hyvin väsynyt ja kaipasi omaa rauhaa. Vittuilukin kuulosti hänen korvissaan ponnettomalta, joten tuskin sanoma meni perille. Miksi Kakuzu ei välittänyt pätkän vertaa hänen herjoistaan? Tämä oli niin rauhallinen,pitkästyneen oloinen. Ihan kuin hänen kiroilunsa vain lievästi ärsyttäisi tätä. Kakuzu ei ollut vielä edes korottanut ääntään saadakseen hänet hiljenemään.\n“Nukumme sitten samassa sängyssä, sohvasi on sen näköinen, etten missään nimessä aio nukkua siinä. Romahtaisi varmaan kasaan allani.”\n“Emme varmasti nuku!” Hidan rääkäisi.\nVioletit silmät porautuivat vihreisiin. Tämä tekniikka toimi aina, Kakuzu ei varmasti voisi katsoa häntä kauan silmiin ja hän saisi tahtonsa läpi!\nKakuzu asteli hitaasti Hidania kohti irrottamatta katsettaan violeteista silmistä. Hidan ei ymmärtänyt tätä miestä. Kakuzu ei kääntänyt katsettaan pois, tuijotti vain päättäväisemmin häntä. Se oli jotenkin… kammottavaa.\nKakuzu seisahtui muutaman sentin päähän Hidanista. Hidan joutui kohottamaan katsettaan, sillä Kakuzu oli häntä paljon pidempi. Kakuzu katsoi rauhallisena Hidaniin tutkien tarkoin tämän silmiä ja olemusta. Hymähtäen hän nosti kättään.\nHidan luuli Kakuzun lyövän häntä. Vaistomaisesti hän sulki silmänsä ja jäi odottamaan iskua. Yllättäen hän kuitenkin tunsi käden silittävän hiuksiaan. Hidan avasi silmänsä ja tuijotti silmät suurina Kakuzua.\n“Menehän nukkumaan kiukuttelija, muuten nukahdat seisaallesi”, Kakuzu sanoi ennen kuin veti kätensä pois ja suuntasi sängyn luo.\nHidanin aivot löivät täysin tyhjää. Tuo terapeutti silitti häntä! Miksi? Hidan ei saanut ajatuksistaan mitään tolkkua, joten hän mönki sänkyyn ja veti peiton korvilleen. Kakuzun tullessa sängyn toiselle puolelle Hidan vetäytyi mahdollisimman kauas tästä.\nKakuzu kuuli pian Hidanin tuhisevan hiljaa selkänsä takana. Huvittunut hymy kohosi vanhemman miehen huulille hänen sulkiessa silmänsä.\nNo niin, siinä se nyt olisi. Tämä on lojunut jo aika kauan kansiossani odottaen julkaisua, mutta sain vasta nyt aikaiseksi lisätä tämän. Tässä osassa ei vielä shounen-aita ollut, mutta koska tämä tulee olemaan sitä, päätin laittaa tämänkin kyseiseen kansioon.\nToivottavasti piditte ^^ Jatkoa tulee jossain vaiheessa.\nKara - 2010-02-28 12:50:34\noi voi, hide parka, kun elämä noin kaltoin kohtelee...\nmutta joo, minä ainakin pidin tästä <3 sujuvaa kerrontaa, enough kuvailua ja minä raaakastan lukea (ja kirjoittaa) komediaa <3 ja jos jotain virheitä sisälsi, ei ainaskaan miun silmille hyppinyt\nno joo, ei tullut mitään rakentavaa, mudda 4p. ja jatkoa odotellaan <3\nMary-chan - 2010-02-28 13:08:43\nÄäääää ä! Mie haluun tähän pian jatkoa! Tämä on hyvä. Hide parka. Elämä potkii taas päähän. Mitäköhän konankin sanoo? En löytäny virheitäkään. Ja kakuhidania kirjotetaan aivan liian vähän.\nItaIta11 - 2010-02-28 14:00:58\nWii wii wii wii!!!!!!!!!!\nJust tämmönen ihan paras. Ei oo liian raskasta tekstiä ja (ainakaan minä) en löytäny kirjotusvirheitä. Niin, että jatkoa odotellaan ihan innolla...\nHideto - 2010-02-28 18:51:49\nOijoi. Oijoijoi. Ei tarvinnut kun lukaista tuo summary niin heti tiesi minkälaista settiä on tulossa. Kiitos lupausten täyttämisestä. :D<3\nPidin oikein kovasti. Lyhyt ja ymmärrettävän selkeällä tavalla henkilöt esittelevä. Tuo alkupuoli oli erityisen aidosti kirjoitettua ja kuvailtua, pystyin jo näkemään tilanteen täydelleen silmissäni. Rakastan psykologisia ongelmatapauksia, juuri tuollaisia Hidanmaisia (en tokikaan elävässä elämässä, mutta turvallisesti tarinaan sijoitettuina :D).\nLoppupuolessa oli vähän koomisia tilanteita, mutta toisaalta myös epärealistisia. Onhan noita terapeutteja toki vaikka minkäsorttisia, monet esiintyvät valheellisin nimikkein ym ym, mutta jäin ehkä kaipaamaan vakuuttelevia perusteita sille, miksi terapia piti hoitaa tässä muodossa. Ei sillä, etteikö siitä näin irtoaisi enemmän mehuja :D Mutta esim niin, että Kakuzu olisi istunut sohvalle ja esitellyt paperinsa ja toimintatapansa. Ainakin minä olisin potkinut miehen kuin miehen pihalle jos hän olisi putkahtanut ovestani sisään noin tunkuinnolla ja paljoa selittelemättä. :') Tietysti Hidan on sen luonteinen, että selityksiä ei aina tarvita ja Kakuzu sen luonteinen, ettei hän niitä mielellään anna. Mutta ammattinimikkeissä kun ollaan.\nNoniin. Mitäpä muuta tuosta sanoisi. Odotan jatkoa mielenkiinnolla. :) Joku ihan yksittäinen pilkkuvirhe tuolla oli mutta eipä sillä mitään väliä ollut. Tuossa toisiksi viimeisessä kappaleessa ja viimeisessä virkkeessä ei tarvittaisi pilkkua lauseiden välille, ainakin. En muita lähde etsimään, ei ole tarpeen. 4 pistettä ja keep going! ;)\nRaw - 2010-03-01 17:17:54\nKuuluuko tuo 'tukit' sana tuohon vai kuuluisiko siinä olla 'tulit'?\nEntzückend! Rizku likes :) Koko tarina oli sisältöineen päivineen mahtava, kerronta kohos kymppiin ja pituuskin oli mukava, tosin pidempikin olisi kelvannut :)\nTuo alku Potkaisen-haaroväliin juttu oli mukava, tosin aika teräspallit miehellä kun ei taittunut kaksinkerroin o_o'' Ja miehen kuvailua olisi voinut olla enemmän, esim. epäilin heti että Kakuzu olisi mennyt kiikitsemään Hidanin ^^'' Cinque!\nFeratu - 2010-03-02 22:49:47\nVuii! No joo tykkäilen. Tosi nopeasti vaan etenee, hieman jos onnistusit hidastamaan tahtia ni ois hyvä :)\nOis kans kaivannu mun mielestä enemmän selostusta tuo Kakuzun saapuminen, ne olis voinu puhua enemmän, taikka sitten ois voinu kuvailla Hidanin ajatuksia tai jotain enemmän, siitä nimittäin puuttui jotain.\nMutta olet hyvillä urilla :))\nJatt-An - 2010-03-27 15:22:34\nKatottiin tuo leffa vähän aikaa sitten tervyestiedon tunneilla ja pakko sanoa, että vihasin sitä.: D Idea Hidanista raivoterapiassa (ja Kakuzusta terapeuttina, hih *fangirl's evil smirk*) on kuitenkin niin kutkuttava, että piti tämä lukaista. Ja Ficci päivässä -kerhon takia kanssa, että saan päivän urakan pois alta.\nSelityksen perusteella odotukset oli aika kovat, enkä onneksi pettynyt. Kerronta oli sujuvaa, aidon tuntuista, enkä onnistunut bongamaan kirjoitus- tai ajatusvirheitä. Ainoastaa yhdestä kohdasta puuttui välilyönti: "Tämä oli niin rauhallinen,pitkästyneen oloinen."\nHahmojen luonteet olivat oikeanlaisia, tai ainakaan minä en havainnut minkäänlaista OOC:lta haiskahtavia kohtia. Vaikka Hidania en ehkä ihan ekana liikemieheksi mieltäisikään.: D\nViisi pistettä ansaitset ehdottomasti, ja toivottavasti saadaan pian nauttia jatkosta~.\nNora - 2010-04-12 20:10:44\nHyvä fic, lisää (ja PIAN) jatkoa, kiitos...\nKipsi - 2010-04-29 20:45:09\nAAHAA! Löysinpäs vihdoin taas hyvää luettavaa (Odotan innolla jatkoa). XD\nPikkasen paha tuo, että Kakuzu meinaa asua Hidanin luona. o__o Jos itellä ois terapeutti ja se tunkis tänne niin oisin kyllä aika vihasena myöskin.\nSujuvaa kerrontaa, ei kirjoitusvirheitä, tykkäsin siitä että tarina eteni eikä jumittanut missään kohden. Ja Hidan ja Kakuzu ovat ihanaisia omia itsejään. 8D\nNauroin näille pahasti:\nNo joo, jottei tämä kommentti nyt pitkity liikaa niin annanpa 5pojokkelia, taattua Daligar-laatua nääs. 8DD\nJa jään odottelemaan sitä jatkoa.\nRinzen - 2010-06-18 14:01:31\nAihihihih♥ Pakkohan tämä oli lukea. Tykkäilin paljon siitä, miten hyvin toit hahmojen luonteita esille. Hidan on egoisti kusipää ja Kakuzu hiljainen pomottaja. Kerrontakin oli selkeää ja mukaansa vievää. Kuvailua oli sopivassa suhteessa tekstiin ja tapahtumiin. Arvostan laadultaan hyvää ja tarinalta mielenkiintoista ficciäsi :--------)\nFive points, keep going and I go to read the next part.


Näytetään blogin kirjoitukset, joissa aiheena on porvarihallitus.\nTyömarkkinapolitiikan viimeisin viikko on voinut kirvoittaa ihmisessä vain yhden kysymyksen: Mitä helvettiä täällä oikein tapahtuu? Suomi on nähnyt talouskriisiä ja taantumaa jo seitsemän vuotta, taloutemme kehitys laahaa merkittävästi muuta Eurooppaa jäljessä, korkea työttömyys riivaa eikä tunnelin päässä näy valoa. Nykyisellä hallituksella oli valtaan astuessaan kaikki jokerit käsissään työmarkkinareformin toteuttamiseksi, julkisen talouden tasapainottamiseksi ja kansantalouden tervehdyttämiseksi, mutta se on viime kesästä asti aktiivisesti siirtänyt vastuuta uudistusten tekemisestä työmarkkinajärjestöille, jotka ovat historiallisesti osoittaneet kykenevänsä uudistuksiin laattatektoniikalle tyypillisillä aikaväleillä.\nUudistukset, joita saavutettuja etujaan vartioiva kolmikanta ei koskaan tule saamaan aikaiseksi, olisi pitänyt tehdä jo 1990-luvun alussa, jolloin korkeasta työttömyysasteesta ja rakenteellisesta työttömyydestä tuli pysyvästi merkittäviä kansantalouttamme rasittavia ongelmia.\nTyömarkkinajärjestöjen sorvaama esitys yhteiskuntasopimukseksi murentaisi toteutuessaan kaiken sen toivon, minkä nykyinen hallitus puheillaan suomalaisille työmarkkinoille antoi. Sen myötä työmarkkinat pysyisivät edelleen jäykkinä, sisämarkkinat kuihtuisivat entisestään ja julkisen kulurakenteen tervehdyttäminen jäisi puolitiehen. Esitys sisältää myös vaatimuksia tulevaisuuden veropolitiikan suhteen, joten hallitus esityksen hyväksyessään myös antaisi työmarkkinajärjestöille oikeuden päättää suomalaisten verotuksesta.\nVaikka hallituksen liikeaikalain ja alkoholilain puitteissa tekemät linjaukset ovat hyvä alku, ovat ne lähes merkityksettömiä uudistuksia verrattuna työmarkkinareformista jänistämiseen ja uudistusten tekemisen jättämiseen työmarkkinajärjestöjen kontolle. Toki työn yksikkökustannusten alentaminen on hieno juttu, mutta epäilen vahvasti sen muuttuvan merkittäviksi investoinneiksi, jos työmarkkinat pysyvät edelleen jäykkinä, kokonaisveroaste nousee ja oppositio uhkaa perua kaikki nykyisen hallituksen tekemät uudistukset ensi vaalien jälkeen.\nErityisen pettynyt olen oman puolueeni Kokoomuksen toimintaan, se kun vaikuttaa luovuttaneen päätöksentekomandaattinsa ilman vastarintaa työmarkkinajärjestöille muun hallituksen mukana, miksi? Hallituksen siunauksella työmarkkinoita ”uudistaa” herrahissillä norsunluutorneihinsa hilatut työmarkkinadiktaattorit, joita ei ole demokraattisella kansanvaalilla valittu. Miksi Kokoomus puolueena alistuu hyväksymään julkisessa keskustelussa riistokapitalistin, epäoikeudenmukaisen sortajan ja äärioikeistolaisen leimat samalla, kun se toteuttaa hallitusohjelman vastaista, työmarkkinajärjestöjen sanelemaa politiikkaa? Mitä järkeä täällä suomalaisessa sosialistihelvetissä on ylläpitää mielikuvaa Kokoomuksen markkinatalousmyönteisyydestä, jos merkittävät päätökset kuitenkin tehdään epädemokraattisesti ja ulkoparlamentaarisesti suunnitelmatalouden periaatteiden mukaan?\nJos hallituksen toiminnassa ei ole hurraamista, niin eipä kehuja ansaitse oppositiokaan. Ensin kilpailukykypaketista nostettiin äläkkä ja lanseerattiin termi ”pakkolaki”, aivan kuin eduskunnalla ei olisi mandaattia säätää lakeja tai minkään lain noudattaminen perustuisi vapaaehtoisuusperiaatteelle. Oppositiosta huutelevien kriitikoiden mielestä sopimusvapautta edustaa parhaiten ilman demokraattista kansanvaalia valittujen työmarkkinapomojen hieromat saunaseuradiilit. Ja silti hallituksen annettua työmarkkinajärjestöjen jälleen sorvata uusi esitys, ei sekään tunnu kelpaavan. Esimerkiksi Vihreiden Ville Niinistö ja Vasemmistoliiton Paavo Arhinmäki valittavat Facebookissa hallituksen loputonta pahuutta, vaikka nyt pöydällä oleva esitys on tullut nimenomaan työmarkkinajärjestöiltä, joiden hegemoniaa molemmat puolueet ovat puolustaneet henkeen ja vereen. SDP:n Antti Rinne tietysti kiittelee työmarkkinajärjestöjen aikaansaamaa esitystä, mutta silti vastustaa niitä vähiäkin siinä esitettyjä sopeutustoimia. Ensin itketään, ettei hallitus saa murtaa ”sopimusyhteiskuntaa” ja kolmikantaa, mutta kun työmarkkinajärjestöt antavat esityksen kolmikannan neuvottelumekanismin mukaisesti, on sekin osoitus hallituksen pahansuopuudesta?\nVielä loppuviikosta näytti ironisesti siltä, että vain AY-liikkeestä löytyy halua kaataa esityksensä yhteiskuntasopimukseksi, jolloin vastuu uudistuksista siirtyisi takaisin eduskunnalle ja sen haluttomalle hallitukselle. Sitten pääministeri Sipilä kertoi, ettei hallituksella ole muuta suunnitelmaa kuin toivoa työntekijäjärjestöjen löytävän myös hallitukselle sopiva ratkaisu. Mitä siis tapahtuu, jos AY-liike torppaa oman esityksensä, kuten nyt näyttäisi käyvän? Alistuuko Sipilän hallitus työmarkkinajärjestöjen talutusnuoraan vai neuvotellaanko ja lakkoillaanko seuraaviin vaaleihin asti? Tapahtui mitä tapahtui, tämä hallitus on hukannut jo vuoden kallisarvoista aikaa, joka olisi pitänyt käyttää uudistusten läpi ajamiseen vaikka sitten väkisin.\nNyt viimeistään tarvittaisiin niitä ”kipeitä päätöksiä” ja johtajuutta, joita nykyinen hallitus rinta rottingilla vajaa vuosi sitten lupaili, kannatuksesta, imagokampanjoista ja oppositiopoliitikkojen opportunismista viis. Julkisen sektorin menoja on sopeutettava ja työmarkkinoita vapautettava, jotta saamme taloutemme parempaan kuntoon ja ihmiset työn syrjään kiinni. Jos Sipilällä menee sisu kaulaan, tulisi Kokoomuksen ottaa rohkeasti rooli uudistajana ja näyttää Keskustalle ja Perussuomalaisille oikea suunta. Jos lakkoiluun mennään joka tapauksessa, niin ainakin minusta sen vastineeksi kannattaisi toteuttaa mahdollisimman suuret työmarkkinauudistukset antamatta työmarkkinajärjestöille mahdollisuutta puuttua asiaan, ne ovat jo mahdollisuutensa saaneet ja riskeeranneet meidän kaikkien hyvinvoinnin loputtomalla jahkailullaan.\nPorvarihallituksen lupailema ja suomalaisten kipeästi tarvitsema työmarkkinareformi vaikuttaa ikävä kyllä kuolleelta ja työmarkkinajärjestöjen johtaman eturyhmäpolitiikan kulta-aika näyttää jatkuvan kunnes tämä sinivalkoinen Titanic painuu lopullisesti pinnan alle. Puolueet lähinnä kiistelevät siitä, kuka saa vingutella viululla viimeisen biisin ennen kuin paatti painuu syvyyksiin. Fiksuimmat ovat jo hypänneet pelastusveneisiin tai räpiköivät hyisessä vedessä henkensä edestä, mutta iso osa matkustajista istuu salin puolella vaatimassa omaa suosikkiaan lavalle.\nCQD – All Stations: Distress.


FWS vs INWA 27.8.2021 – [FWS] Flyswatters\nFWS on vetäytynyt matsitoiminnasta motivaation puutteen vuoksi. Aika on parasta lääkettä ja kesän aikana taistelukentille palanneet sotilaat ovat alkaneet taas kaipaamaan kylmän hien kostuttamaa otsaa ja veren makua suussa. 27.8. klo 22, se oli taas mahdollista, pitkästä aikaa MATSI!! Oltiin törmätty bäfää pelaillessa toiseen suomalaiseen joukkueseen, erityisjoukot INWA, joka on erityisesti tunnettu HC palaamisestaan ja heidän hc servunsa vetääkin pelaajia ulkomaita myöten.\nFWS on puolestaan kunnostautunut publailun saralla uudelleen pitkin kesää, siispä matsi innostuskin on nostanut päätään. Innostus heräsi, kun saataisiin vastustajaksi supisuomalainen porukka, eikä mitään lähi-idän ihmeitä! Pitkään sai INWA:a lämmitellä (kiitos temen ja goldien viikkojen painostuksen 😂) ja viimein INWA otti meiltä haasteen vastaan. INWA kertoi myös suunnitelmistaan järjestää turnausta, mikäpä siis mahtavampi joukkue harjoitteluun kuin me! Säännöiksi sovittiin ESB 5v5 Squad Conquest.\nFWS oli niin innoissaan, että osumia publalta sallituilla aseilla tultiin hakemaan JO muutama tunti ennen ottelua. Käytiin läpi squadit ja sovittiin classit. Voi että sitä innostuksen määrää.\nFws kokoonpanona oli Noutte, GoldieOdd, Juissi86, MikeMensah ja Finbadass. Kaikkien harmiksi, mutta ehkä inwan helpotukseksi fwsn kuopus mutta sitäkin rautaisempi ”Neljäkoodee” Temezu jäi pois kokoonpanosta kun oli ehtinyt sopia jotain muuta viikonlopulle.\nInwan kokoonpano oli Mailatyttö, Rippe83, Reutu69, Jecotton ja FinreaperYT.\nNoutte otti kapteenin roolin ja striimasi pelin. Mailatyttö striimasi twitchissä inwan pelin mutta harmiksemme se ei ole jälkeenpäin katsottavissa.\nKlo 22 koitti ja eka mappi oli inwan valitsema Lofoten Islands. Comppi pelaamiseen tottumaton ja Squad Conquestia vasta harjoitteleva INWA jäi lofooteilla pahasti alakynteen. Sattuihan paikalle tiimellyksen keskellä myös inwan tämän illan kokoonpanoon kuulumaton stipe jolle heilahti banni pelin häirinnästä. Fws eteni molemmilla roundeilla kylmän rauhallisesti, joka tuotti toivotun tuloksen, reilu voitto kartasta ja rotaaminen toimi. Nouten pelivaisto oli vertaansa vailla ja tiimi kommunikoi hyvin, sekä hyvällä fiiliksellä.\nToinen mappi oli fwsn valinta provence. Jatkettiin samalla taktiikalla ja squadeilla, kun ne toimivat hyvin. Juissi ja mikemensah olivat medikkeinä ykkösluokkaa, pitivät joukkueen kdt kohdillaan 🤭 finbadass taasen veteli supporttina täysin omat kdeet. Noutte ja goldie antoivat sturmgewerheittein laulaa. Koko tiimi pelasi hyvin yhteen ja tämän illan vahvuutena selkeät calloutit, ’turha paska’ oli minimissään ja vihut kuolivat. Hiukan ihmetystä herätti inwan taktiikka lippujen polton suhteen, muutamia kertoja liput eivät palaneet vaikka lippualue olisi ollut käytettävissä, jostain syystä miehistö ei hakeutunut lippualueelle. Silti FWS silmiin ajatusta provencessa alkoi INWA:lta jo löytyä, jossa muutamia hyviä puskuyrityksiä nähtiin. Se kävi hyvin selväksi, että INWA:lta löytyy kovia ampujia. Erityisesti killscreenissä jäi mieleen Jecotton, joka vetikin inwan parhaan kdeen 0,84 päälle kolmellakymmenellä tapolla. Seuraavina hiukan yli 20 tapolla Rippe83 ja FinreaperYT.\nFws puolella tappokuningas yli 4 kdlla oli badass tappoja yhtä vaille 50!\nFWS K D KD\nNoutte 44 18 2,444\nGoldieOdd 33 13 2,538\nJuissi86 38 17 2,235\nMikmensah 39 14 2,786\nFinbadass 49 11 4,455\nINWA K D KD\nMailatyttö 18 37 0,486\nrippe83 21 32 0,656\nreutu69 11 43 0,256\njecotton 31 37 0,838\nFinreaperYT 22 28 0,786\nPeli oli hyvä muistutus FWS:n pelaajille siitä, kuinka mukavaa järjestäytynyt klaanipelaaminen on. FWS ottaisi revanssin mielellään INWA:n ollessa sitä mieltä ettei FWS:n kokemustasoa vastaan kannata enää pelata, ehkä sitten tulevassa BF2042 pelissä tasataan puntit.\nFWS on vuosien varrella siirtynyt yhä isompiin turnauksiin ja siellä on tullut selväksi, ettemme ole lähelläkään kansainvälistä tasoa. FWS on jo tottunut kivuliaisiin peleihin, joissa on usein jouduttu ottamaan tavoitteeksi yrittää pitää edes yhtä lippua tai hävitä alle 100 tiketin erolla. Onko FWS kehittynyt, onko uudet tulokkaat nostaneet tasoa vai auttaako publan paukuttaminen sittenkin. Nähtäväksi jää oliko tämä palon sytyttävä kipinä, innostutaanko matseista lisää. Vaikeinta tässä Battlefield V pelin vaiheessa on vastustajien löytyminen. Toinen suomalainen poppoo nimeltä OLUT olisi kiinnostunut pelaamaan meitä vastaan, ja sehän sopii meille!\nKiitokset vielä INWAn porukalle, pelikentillä tavataan!\nTagged BFV inwa SCQ\n25 elokuun, 2018 25 elokuun, 2018 Jamppu_Fi


Eihän tämä ole vielä mitään – viime vuosituhannella paukkui yli 50 asteen pakkanen! - Kotimaa - Uutiset - MTV.fi\nJulkaistu 07.01.2016 16:15\n1900-luvun pakkasennätys rikottiin vuonna 1999 tammikuussa Kittilän Pokan kylässä, missä mittarin lukema painui miinus 51 asteeseen. Kuvassa maanantaina 25. tammikuuta kuvattu Pokan kylän läpi virtaava Jalkajoki joka ei ole ennätyskylmästä millänsäkään. Kaltionen joki ei ole vielä koskaan jäätynyt umpeen.\nTalven pakkasennätys meni tänään rikki, kun Muoniossa mitattiin -41 astetta. Kaikkien aikojen pakkasennätykseen on silti matkaa yli kymmenen astetta.\nViime vuosituhannen viimeinen alkupuoli kului hyytävissä tunnelmissa ainakin Suomen Lapissa. Kittilän Pokassa mitattiin 28.1.1999 Suomen mittaushistorian kylmin lämpötila, -51,5 astetta.Tuo päivämäärä jätti jäätävän jälkensä Suomen säähistoriaan: silloin mitattiin peräti neljä Suomen kaikkien aikojen viidestä kylmimmästä lämötilasta.\nPaikkaPäiväLämpötila, celciusKittilä, Pokka28.1.1999-51,5Kittilä, Pulju28.1.1999-50,5 Salla, Naruskajärvi 6.1.1985-50,4Sodankylä, Observatorio 28.1.1999 -49,5 Inari, Väylä 28.1.1999-49,5Lähde: Ilmatieteen laitosKyseessä ovat kylmimmät hetkellisesti mitatut lämpötilat. Tilasto ulottuu 1900-luvun alkuun asti.Ainakaan lähiviikkoina 50 asteen hirmupakkasia ei Suomessa koeta. Koko maassa pysytään talvipakkasille, mutta huippukylmyyttä ei ole näkyvissä.\n– (Sää) Pysyy kylmänä ensi yöhön asti, huomisen aikana se lämpeneminen on tapahtumassa, sanoo Forecan päivystävä meteorologi Joanna Rinne.


Stylish Cool ilmalämpöpumppu | Daikin\nStylish Cool ilmalämpöpumppu\nStylish Cool, tyylikästä mukavuutta\nDaikin Stylish Cool -ilmalämpöpumppu yhdistää tyylikkään muotoilun älykkääseen ja innovatiiviseen teknologiaan. Stylish Cool on tarkoitettu esimerkiksi kerrostaloasunnon tai kaukolämpötalon jäähdyttämiseen kesäkaudella. Jos tarvitset lämpöpumppua sekä lämmitykseen että jäähdytykseen valitse pohjoisen olosuhteisiin suunniteltu Daikin Stylish H.\nSuunniteltu sinun kotiisi\nParempaa sisäilmaa – neljä tyylikästä värivaihtoehtoa.\nNauti täydellisestä sisäilmasta myös kesähelteillä.\nLuokkansa parasta suorituskyä\nDaikinin innovatiivinen teknologia takaa huipputason suorituskyvyn ja luotettavuuden pienellä energiankulutuksella.\nHallitse mistä tahansa, milloin tahansa\nJäähdytystä voit ohjata ja seurata mistä tahansa ja milloin tahansa: kaukosäätimen lisäksi älypuhelimen Onecta-sovelluksella sekä Alexalla ja Google Homella.\nÄlykäs Stylish Cool\nSolakka ja linjakas sisäyksikkö sulautuu sisustukseen. Pyöristetyt kulmat ja pienet ulkomitat tekevät sisäyksiköstä helposti sijoitettavan. Neljästä värivaihtoehdosta voit valita juuri sinun kotiisi sopivan: valkoinen, hopea, musta ja musta puu.\nParasta mukavuutta ja energiatehokkuutta. Hiljainen puhallin, älykäs sensoriteknologia, tasainen sisälämpötila.\nNauti puhtaasti ja terveellisestä sisäilmasta: Daikinin moninkertainen suodatinteknologia poistaa sisäilmasta epäpuhtauksia, allergeeneja ja hajuja.\nHallitse jäähdytystä mistä tahansa ja milloin tahansa\nVoit hallita Stylish Cool -ilmalämpöpumppua juuri sinulle sopivalla tavalla. Kaukosäädin kuuluu luonnollisesti lämpöpumpun varustukseen, mutta WiFillä varustettua Daikin Stylish Coolia voit hallita myös Onecta-sovelluksella vaikka et olisikaan kotona. Alexa ja Google Home -yhteensopiva Stylish ymmärtää myös puhetta.\nNyt neljä väriä\nKompakti ja käytännöllinen design sopii jokaiseen kotiin.\nCoanda-ilmiön avulla ilmalämpöpumpun tuottama ilmavirtaus optimoidaan miellyttäväksi. Erityisesti sunniteltujen ohjainten avulla ilmavirta suunnataan tarkasti ja se jakautuu tasaisemmin koko huoneessa.\nStylish säätelee ilmalämpöpumppua eri asetuksilla automaattisesti ja tasapainottaa huoneen lämpötilan sekä ilmankosteuden.\nStylish mittaa älykkäällä lämpösensorilla huoneen pintalämpötilaa 64 eri kohdasta. Selvitettyään huoneen lämpötilan sensori jakaa ilman tasaisesti koko huoneessa ja alkaa sen jälkeen ohjata ilmaa tarpeen mukaan eri kohtiin huonetta.\nLämmityskäyttöön tarkoitetut ilmalämpöpumput\nDaikin Stylish Cool -sisäyksikön tuotesivu\nJäähdyttävät Daikin Cool -lämpöpumput\nPDF | 703.42KB


Edullinen vaihtolava talkoojätteelle\nTalkoolava alkaen 499€ (sis. alv)\nTilaa talkoolava talkoisiin taloyhtiön tai omaan pihaan.\nTalkoolava on vaihtolava, joka on tarkoitettu erinäiselle kierrätyskelpoiselle, lajittelemattomalle talkoista syntyvälle jätteelle.\nTalkoista syntyvällä jätteellä tarkoitetaan esimerkiksi huonekaluja, polkupyöriä, risuja, muoveja tai pahveja.\nTalkoolavan hintaan sisältyy vaihtolavan toimituksen ja poisviennin lisäksi lavalle kerätyt jätteet sekä tarvittava vuokra-aika.\n🚫 Asbesti tai painekyllästettyä puuta\nHinta 499€ (sis. alv)\nHinta 590€ (sis. alv)\nHelppolava on kiinteähintainen, joten tilatessa tiedät paljonko vaihtolavasi tulee maksamaan. Maksu tapahtuu laskulla lavan noudon jälkeen. Pitempiaikaisissa vuokrauksissa (> 60 vrk) teemme mieluusti tarjouksen. Tarjouspyynnön voi lähettää osoitteeseen asiakaspalvelu@helppopalvelu.fi


Aika: 16.3.2021 klo 17:00 - 20:00\nPaikka: Pietari Kalmin katu 5 (vain etäosallistuminen mahdollista)\nGeofysiikan Seura r.y.:n jäsenet kutsutaan vuosikokoukseen, joka pidetään maaliskuun 16. päivänä 2021 klo 17:00 alkaen. Yhdistyslain mukainen kokouksen järjestämispaikka on Pietari Kalmin katu 5, Helsinki. Kokoukseen on kuitenkin mahdollista osallistua voimassa olevien kokoontumisrajoitusten vuoksi vain etäyhteyksin. Osallistua voi Zoom-videoviestintäpalvelun välityksellä verkkoselaimen kautta tai erillisen sovelluksen avulla tiedoin, jotka on annettu jäsentiedotteessa. Tarvittaessa voi olla yhteydessä seuran sihteeriin, jos kirjautumistiedot ovat päässeet hukkumaan.\nKokouksessa käsitellään sääntömääräiset asiat. Taloudenhoitaja esittelee viime vuoden tilinpäätöksen sekä talousarvion kuluvalle vuodelle. Tuloslaskelma ja tase 2020 ovat tämän jäsentiedotteen liitteinä. Kokouksen sihteeri esittelee seuran toimintakertomuksen 2020 ja toimintasuunnitelman 2021.\nVuosikokouksen jälkeen klo 18:00 alkaen tutkija Jan-Victor Björkqvist (Ilmatieteen laitoksen Merentutkimusyksikkö) pitää esitelmän aiheesta ”Saariston aallokko ja sen vaihenopeuteen perustuva kuvantamismenetelmä”. Esitelmään liittyminen onnistuu samoin kuin vuosikokoukseenkin liittyminen. Tervetuloa osallistumaan!\n2 § Valitaan kokouksen puheenjohtaja, sihteeri, kaksi pöytäkirjantarkastajaa ja kaksi ääntenlaskijaa\n5 § Esitellään vuosi- ja tilikertomus sekä toiminnantarkastajien lausunto v. 2020\n7 § Vahvistetaan toimintasuunnitelma ja budjetti v. 2021 sekä päätetään jäsenmaksujen suuruudesta ja toimihenkilöille maksettavista palkkioista\n8 § Valitaan hallituksen jäsenet\n9 § Valitaan hallituksen jäsenten keskuudesta puheenjohtaja, varapuheenjohtaja, sihteeri ja taloudenhoitaja\n10 § Valitaan toiminnantarkastajat ja näiden varahenkilö\n11 § Valitaan julkaisutoimikunnan jäsenet toimikautensa päättävien tilalle\n12 § Käsitellään muut asiat\nVuosikokouksen jälkeen Jan-Victor Björkqvist pitää esitelmän aiheesta:\nSaariston aallokko ja sen vaihenopeuteen perustuva kuvantamismenetelmä\nAallokko vuorovaikuttaa ympäristönsä kanssa ilmakehän ja merenpohjan rajapinnoilla. Tuulen kehittämät aallot ovat siten, suorien vaikutustensa lisäksi, välillisesti ratkaisevassa osassa monissa tieteellisissä ja käytännön sovellutuksissa. Esimerkkeinä toimikoot vesiliikenteen turvallisuus, rannikolla tapahtuva kaupunkisuunnittelu, aaltoenergian talteenotto, vesistöjen osuus hiilikierrossa ja merenpohjan eliöiden elinolosuhteet. Monessa sovellutuksessa tärkeää on nimenomaan rannikon lähellä tapahtuvat vuorovaikutukset, ja väitöstyöni keskittyikin saariston aallokon erityisominaisuuksien tutkimiseen.\nVäitöstutkimukseni perustui laajaan aallokon havaintoaineistoon ja numeerisilla malleilla tehtyihin kokeisiin. Yksi keskeinen tulos oli saariston epäsäännöllisemmän luonteen tunnistaminen ja määrääminen. Saarten vaimentavan vaikutuksen takia avomeren pitkät aallot eivät enää ole saaristossa hallitsevia, vaan sekoittuvat paikallisesti kasvavaan lyhyempään aallokkoon. Tämä epäsäännöllisyys vaikuttaa mm. siihen, miten korkeita yksittäisiä aaltoja aaltokentässä tyypillisesti esiintyy ja miten keskeisiä aallokkoparametreja tulisi tulkita.\nAaltokentän lyhyimpien aaltojen ominaisuudet ovat taas tärkeitä mm. ilman ja meren rajapinnan tutkimuksessa. Perinteisesti aallokkoa on kuvattu sen matemaattisten komponenttien taajuuksien funktiona. Tässä kuvantamismenetelmässä pitkät, korkeammat, aallot kuitenkin vääristävät lyhyiden aaltojen mitattua korkeutta. Väitöstyössäni käytin merentutkimusalus Arandalle pystytetyn mittausjärjestelmän avulla saatuja yksityiskohtaisia aaltohavaintoja. Havaintoaineiston pohjalta kehitin uuden matemaattisen menetelmän joka kuvaa aaltoja näiden vaihenopeuden avulla. Tämä kuvantamistapa ei vääristä lyhyimpien aaltojen havaintoja, ja tulokset näyttävät selittävän osan perinteisten havaintojen ja teoreettisten tulosten ristiriidoista.


10 Best Eraser sovellukset iOS- ja Android-laitteille\nLähes jokainen älypuhelin tarvitsee voimakkaan pyyhintätyökalun useista syistä. Monet tekijät voivat johtaa älypuhelinten hidastumiseen. Poistotyökalu voi poistaa roskat ja roskapostit älypuhelimellasi ja parantaa suorituskykyä. Lisäksi yhä useammin luotamme puhelimiimme päivittäisten ja työtehtävien aikaansaamiseksi. Jos et poista henkilötietoja usein, kohtaat tärkeät tietosuojatoimet ja tietoturvariskit. Jos käytät edelleen järjestelmän poistotoimintoa ja tyhjennä roskapostit yksi kerralla, löydät tämän artikkelin hyödylliseltä. Aion jakaa huippuluokan 10-pyyhekäyttöohjelmia älypuhelimille ja auttaa sinua yksinkertaistamaan matkapuhelimen selvittämisen työtä.\nOsa 1. Top 5 Earser -sovellukset iPhonessa ja Android-laitteessa\nOsa 2. 5 Best Data Eraser -sovellukset PC: lle iPhone / Androidille\nOsa 1. Top 5 Eraser sovellukset iOS: ssä ja Androidissa\nTässä osassa aiomme esitellä joitain tyhjentää sovelluksia matkapuhelinten välimuistin puhdistamiseen.\nMagic Phone Cleaner on mahtava eraser-sovellus iOS-laitteille. Sen keskeiset piirteet:\n1. Skannaa ja tunnista iPhone.\n2. Löydä suuret emdia-tiedostot.\n3. Puhdista sovelluskortit tehokkaasti.\n1. Se on kevyt sovellus.\n2. Magic Phone Cleaner voi puhdistaa kätköjä nopeasti.\n1. Se on saatavana vasta uusimman iOS-version avulla.\nDr. Storage Pro on monipuolinen välimuistin puhdistustyökalu iPhonen ja iPadin käyttäjille. Sen perusominaisuudet ovat:\n1. Löydä ei-toivotut roskapostit ja suuret tiedostot.\n2. Puhdista roskakori ja välimuisti vapauttaaksesi muistia.\n3. Suojaa vapaata tilaa kirjoittamalla nollaa tyhjäksi tilaa.\n1. Se toimii hyvin useimmissa iOS-versioissa.\n2. Dr. Storage Pro tukee puhdistaa välimuisti yhdellä napsautuksella.\n1. Se on maksullinen pyyhekumisohjelma.\nSLW Cache Cleaner Widget on yksinkertainen pyyhekumisohjelma Android-laitteille. Sen tärkeimmät ominaisuudet ovat:\n1. Skannaa sovelluksen välimuistitiedostot ja näytä, kuinka paljon niitä käytetään.\n2. Puhdista kaikki kätköt yhdellä kosketuksella.\n3. Päivitä ja näytä tulokset widgetissä joka 5 minuuttia.\n1. Se on pieni sovellus, eikä syödä tallennustilaa.\n2. Tämä apuohjelma on avoimen lähdekoodin projekti ja ilmainen käyttö.\n1. Se ei tue uusimpia Android-puhelimalleja.\n4. Välimuistin puhdistaja +\nVälimuistin puhdistaja + on suosittu pyyhekumisohjelma Android-käyttäjien keskuudessa. Sen tärkeimmät ominaisuudet ovat:\n1. Skannaa ja näyttää tiedot välimuisti syövät kuinka paljon tallennustilaa.\n2. Puhdista välimuisti tiedostot yhdellä napsautuksella.\n3. Tyhjennä sovellukset käyttävät paljon tilaa.\n1. Suojien tyhjentäminen kestää kauemmin.\nKuten nimikin sanoi, App Cache Cleaner on yksinkertainen työkalu poistaa sovelluskeskustelu Android-puhelimilla. Sen ominaisuudet ovat:\n1. Tarjoa useita sovellusten välimuistin puhdistustiloja.\n2. Näytä jokaisen sovelluksen tallennustila.\n3. Tyhjennä sovelluksen välimuisti koskettamalla.\n1. Se on laaja mukautettuja vaihtoehtoja.\n2. App Cache Cleaner on maksuton.\n1. Se on hieman monimutkainen aloittelijoille.\nSinun on ymmärrettävä, että tiedostot ovat edelleen muistissa, vaikka olet poistanut sen aloitusnäytöstä. Jokainen saa sinulle luurin voi palauttaa tiedostot ja tiedot palautus työkalu helposti. Jos tarvitset ammatillisen pyyhkimissovelluksen Windowsia varten, voit poistaa iPhonen pysyvästi, Tipard iPhone Eraser on paras valinta.\n1. Se kykenee tyhjentämään iPhonesta valokuvia, videoita, sovelluksia, tekstiviestejä, yhteystietoja ja muita henkilökohtaisia tietoja yhdellä napsautuksella.\n2. Kaikki iPhone-pyyhkimällä poistetut tiedot ja tiedostot eivät ole perittyjä ikuisesti.\n3. Se on yhteensopiva sekä Windowsin että Macin kanssa, mukaan lukien Windows 10.\n4. iPhone Eraser toimii hyvin kaikille iOS-versioille ja iDevice-malleille.\n5. Voit tyhjentää useita iOS-laitteita samanaikaisesti käyttämällä iPhone Eraser -ohjelmaa.\n6. Tällä pyyhintätyökalulla voit päättää pyyhkimystasosta vaatimusten mukaisesti.\nLyhyesti sanottuna, iPhone Eraser on tehokas työkalu yksityisyyden suojaamiseen.\nCoolmuster on toinen älypuhelintietojen poistaminen sovelluksesta markkinoilla. Sen keskeisiä piirteitä ovat:\n1. Skannaa ja tunnistaa henkilötietoja ja tiedostoja älypuhelimella automaattisesti.\n2. Selkeästi erilaisia henkilötietoja matkapuhelimella yhdellä napsautuksella.\n3. Tarjoa useita tietojen poistamistapoja erilaisten vaatimusten täyttämiseksi.\n1. Se tukee sekä iOS- että Android-laitteita.\n2. Tämä sovellus yhdistää syvän skannausalgoritmin.\n1. Tietojen poistaminen kestää kauemmin.\n2. Coolmuster voisi käsitellä yhtä matkapuhelinta kerrallaan.\nPhoneClean on yksinkertainen pyyhekumissovellus, joka vapauttaa välilyöntejä iOS-laitteissa. Sen perusominaisuudet ovat:\n1. Poista erilaiset roskat ja roskapostit, kuten sovelluksen välimuistit, evästeet, temp-tiedostot, valokuvat ja vanhat mediatiedostot jne.\n2. Tarjoa näytöllä olevia ohjeita, joiden avulla voit helposti poistaa iPhonen, iPadin tai iPod touchin.\n3. Käytä ennakkotekniikkaa skannaamaan syvää sisäistä tallennustilaa tietojen poistamiseen.\n4. Yhteensopiva sekä Windowsin että Macin kanssa.\n1. Näytön ohjeistus on hyödyllinen aloittelijoille.\n2. Se on nopeampaa kuin muut pyyhkimisohjelmat.\n1. Se toimii vain osalle iOS-versiota.\n9. Macgo Ilmainen iPhone Cleaner\nJos et pidä freeware-ohjelmien rajoituksia, Macgo Ilmainen iPhone Cleaner on hyvä valinta selata IOS-puhelimia. Sen tärkeimmät ominaisuudet ovat:\n1. Skannaa roskakori ja roskapostitiedot automaattisesti.\n2. Sallii valita, minkä tietotyypin haluat poistaa.\n3. Puhdista iPhone yhdellä napsautuksella.\n4. Näytä, kuinka paljon varastosta voit vapauttaa.\n2. Tämä pyyhekumisohjelma on freeware.\n1. Se kuluttaa paljon pidempään aikaa puhdistaa iPhone kuin muut työkalut.\nMobikin Android Data Eraser on oma pyyhkimisohjelmisto Android-laitteille. Sen tärkeimmät ominaisuudet ovat:\n1. Skannaa ja tunnistaa Android-laitteet automaattisesti.\n2. Antaa sinun päättää, mitä tiedostoja haluat poistaa.\n3. Tiedostojen siirtäminen Android-puhelimista tietokoneeseen.\n4. Poista useita tiedostoja erässä.\n1. Se voi poistaa tietoja Android-puhelimista pysyvästi.\n2. Tämä sovelluksen poistaminen tukee älypuhelimen kytkemistä kaapelin ja Wi-Fi-yhteyden välityksellä.\n1. Se ei toimi tietyissä sovelluksissa.\nKäytämme mobiililaitteitamme joka päivä. Jotkut ihmiset pääsevät jopa käsiinsä lähes sata kertaa. Kaikki toiminta jättää jälkiä puhelimeesi, ottamasi valokuvat, puhelulokit, pelisovellusten välimuistit ja paljon muuta. Joten tarvitsemme pyyhekumissovelluksen puhelimeesi. Olemme testaamassa suosittuja pyyhkimisohjelmia markkinoilla ja tunnistaneet parhaat. Tässä artikkelissa jaamme ylin 10-sovellusten pyyhkimiset iOS: lle ja Androidille. Jos olet mobiili-ensimmäinen käyttäjä, voit poistaa pyyhkimissovellukset tyhjentämällä välimuistit ja vapauttamaan tallennustilaa. Ja tietokoneiden pyyhkimisohjelmat ovat hyviä puhtaissa tiedoissa ja tiedostoissa pysyvästi.\nElokuu 16, 2017 14: 50


2mh, oh/k, th, khh/kph, sauna, Atlaanhaantie 12, Karjalohja, Lohja - Kiinteistömaailma\n110 m²2mh, oh/k, th, khh/kph, sauna\nAtlaanhaantie 12, Karjalohja, Lohja\n110 m²Atlaanhaantie 12, Karjalohja, Lohja\nUudet ruohonsiemenet kylvetty!\nMuuttovalmis, remontoitu koti!\nErinomainen ja rauhallinen sijainti!\nSuojaisa, aurinkoinen nurmikkopiha, jossa iso terassi!\nKarjalohjan kaikki palvelut lähellä!\nKarjalohjan idyllisissä maisemissa sijaitsee tämä hyväkuntoinen, remontoitu, yksitasoinen koti. Nyt on aika etsiä tänne uudet onnelliset asukkaat! Päättyvän tien päässä, omassa rauhassa, aurinkoinen ja suojaisa nurmikkopiha terasseineen kutsuu viettämään vapaa-aikaa. Upeassa ja kutsuvassa saunassa saunot makoisissa löylyissä vaikka joka päivä! Tämä koti on valoisa ja pohja on toimiva. Varaa pian oma näyttöaikasi, tähän ihastut varmasti! Huomioithan, että myös yleisnäytöille tulee ilmoittautua ennakkoon!\nSijaintiAtlaanhaantie 12, 09120 Karjalohja\nHuoneluku2mh, oh/k, th, khh/kph, sauna\nTehdyt kunnostukset ja peruskorjauksetVesijohdot uusittu 2006. Keittiö uusittu 2006. Katto uusittu 2008. Uudet salaojat ja sadevesiviemärit 2010. Väliovet sekä etuovi uusittu 2012. Sähkösaneeraus 2012. Lattialämpö asennettu koko asuntoon 2012. Takaterassi 2012. Ulkoverhoilu korjattu ja maalattu 2013. Takkahuone uusittu kokonaisuudessaan 2017, myös lattialämpö asennettu. Vanha avotakka muutettu ja asennettu takkasydän ilmankierrolla 2017. Sauna uusittu 2017-2018. Takaovi uusittu 2021. Takkahuoneeseen asennettu vaatekaapisto 02/2022. Lattialämpöjen termostaatit etäohjauksella 2022 .\nRakennusoikeus0.15 e Rakennusoikeuden määrä on aina tarkistettava sen myöntävältä viranomaiselta.\nMuut tontilla olevat rakennuksetPieni varasto betonilaatan päällä, eristämätön. Koko 5x2,9m.\nAutopaikkaLämmin autotalli (koko 5,4x2,9m), pihapaikkoja\nKeittiöJääkaappi/pakastin (2018), kiertoilmauuni, erillinen induktioliesitaso (2013) astianpesukone, liesituuletin.\nSaniteettitilatPeilikaappi, allaskaapisto, työtasokaappi, höyryjettikaappi (2012). Kylpyhuoneessa suihku/kodinhoitotilassa pesukoneliitäntä. Upea sähkösauna 2018 (paneelit Radiata mäntyä, lauteet haapaa. Kiuas Helo Himalaya ja lauteisiin integroitu Ikilähde)\nMuuta kauppaan kuuluvaaVerhotangot, pimennysverhot, kuivausrumpu, pyykinpesukone, ilmalämpöpumppu.\nOlohuone lattiaLaminaatti (2012)\nLämmityskulut, muu kuin sähkö (myyjän arvio)Sähkön lisäksi polttopuut\nLämmityskulut ja taloussähkö (myyjän arvio)Nykyisellä asukkaalla n. 14 000 kWh/vuosi. Perhekoon ja käyttötottumuksen mukaan.\nJätehuolto (myyjän arvio)4.81€-10.29€/tyhjennys riippuen jäteastian suuruudesta. Rosk´n Rollin hinnaston mukaisesti. Nykyisellä asukkaalla 660 litran jäteastia yhteiskäytössä naapureiden kanssa.\nVesi- ja jätevesi (myyjän arvio)Perhekoon ja käyttötottumuksen mukaan.\nMuut maksutVakuutukset ja nuohous (viim. 3/2022)\nLähipalvelutTerveysasema (n. 0.4 km), Kirjasto (n. 2.3 km), Unkan Baari, Neste (n. 1.4 km), Kylpylähotelli Päiväkumpu (n. 3.3 km), Apteekki (n. 1 km)\nKoulutKarjalohjan alakoulu (n. 2.8 km)\nPäiväkotiKarjalohjan päiväkoti (n. 0.55 km)\nLiikenneyhteydetBussipysäkki (n. 0.6 km)\nRuokakaupatSale Karjalohja (n. 1.5 km)\nVälittäjäOma välittäjäsi tai Jaana Lyytinen Kiinteistönvälittäjä, LKV, KiAT jaana.lyytinen@km.fi 045-601 5152